polyglot-tagger/wikipedia-language-snippets-filtered huggingface dataset:
ಹೀಗೇ ಮುಂದುವರೆದು, ಕಾಫ್ಕರ ಕೃತಿಯನ್ನು ಯಾವುದೇ ಛಾಯೆಯಡಿಯಲ್ಲಿ ಓದದೆ, ಹಾಗೆಯೇ ಓದಿದಾಗ - ಅವರ ಕೃತಿಗಳಲ್ಲಿನ ಪಾತ್ರಗಳು ಕಷ್ಟಗಳನ್ನು ಹತ್ತಕ್ಕುವ ವ್ಯರ್ಥ ಯತ್ನಗಳನ್ನು ಕಾಫ್ಕರ ಬದುಕಿನ ಘಟನೆಗಳ ಆಧ್ಯಯನದ ಮೂಸೆಯಲ್ಲಿ ಕಾಣದಿದ್ದಾಗ - ಕಾಫ್ಕರ ಹಾಸ್ಯಪ್ರಜ್ಞೆಯ ಪರಿಚಯವಾಗುತ್ತದೆ. ಈ ನಿಟ್ಟಿನಲ್ಲಿ ಕಂಡಾಗ, ಕಾಫ್ಕರ ಬರಹಗಳು ಅವರ ಜೀವನದ ಕೋಟಲೆಗಳ ಲಿಖಿತ ಬಿಂಬಗಳಲ್ಲ, ಜನರು ಕಷ್ಟಗಳನ್ನು ಹೇಗೆ ಬರಮಾಡಿಕೊಳ್ಳುತ್ತಾರೆ ಎಂಬುದರ ಪ್ರತಿಬಿಂಬ ಎಂಬುದು ಸ್ಪಷ್ಟವಾಗುತ್ತದೆ.
ಅವರು ಅಂದಿನ ಆಸ್ಟ್ರೋ-ಹಂಗೇರಿಯನ್ ರಾಜ್ಯಕ್ಕೆ ಸೇರಿದ್ದ, ಈಗಿನ ಝೆಕ್ ರಿಪಬ್ಲಿಕ್ ಗೆ ಸೇರಿದ, ಬೊಹೇಮಿಯಾದ ಪ್ರೇಗ್ ನಲ್ಲಿ ಜರ್ಮನ್ ಭಾಷೆ ಮಾತನಾಡುವ ಮಧ್ಯಮ ವರ್ಗದ ಯಹೂದಿ ದಂಪತಿಗಳಿಗೆ ಜನಿಸಿದರು. ಓಲ್ಡ್ ಟೌನ್ ಸ್ಕ್ವೇರ್ ನಲ್ಲಿರುವ ಪ್ರೇಗ್ ನ ಚರ್ಚ್ ಆಫ್ ಸೇಂಟ್ ನಿಕೋಲಸ್ ಪಕ್ಕದಲ್ಲಿರುವ ಕಾಫ್ಕ ಜನಿಸಿದ ಮನೆಯು ಈಗ ಈ ಬರಹಗಾರರ ಕೃತಿ ಮತ್ತು ಜೀವನದ ವಿಷಯಗಳ ಕುರಿತು ಪ್ರದರ್ಶನವನ್ನೂ ಸರ್ವಕಾಲದಲ್ಲೂ ಹೊಂದಿರುತ್ತದೆ.
1912ರಲ್ಲಿ, ಮ್ಯಾಕ್ಸ್ ಬ್ರಾಡ್ ರ ಮನೆಯಲ್ಲಿ, ಬರ್ಲಿನ್ ವಾಸಿಯಾದ ಮತ್ತು ಡಿಕ್ಟಾಫೋನ್ ಕಂಪನಿಯ ಪ್ರತಿನಿಧಿಯಾಗಿ ಕಾರ್ಯ ನಿರ್ವಹಿಸುತ್ತಿದ್ದ ಫೆಲಿಸ್ ಬಾಯೆರ್ ರನ್ನು ಭೇಟಿಯಾದರು. ಮುಂದಿನ ಐದು ವರ್ಷಗಳಲ್ಲಿ ಅವರು ಹಲವಾರು ಬಾರಿ ಪರಸ್ಪರ ಪತ್ರ ಬರೆದರು, ಭೇಟಿಯಾದರು ಹಾಗೂ ಎರಡು ಬಾರಿ ವಿವಾಹವಾಗಲು ನಿಶ್ಚಿತಾರ್ಥವನ್ನೂ ಮಾಡಿಕೊಂಡರು. ಅವರ ಸಂಬಂಧವು ಕಡೆಗೆ 1917ರಲ್ಲಿ ಅಂತ್ಯವಾಯಿತು.
ಕಾಫ್ಕರ ಕೃತಿಗಳು — ಕಾದಂಬರಿಗಳಾದ ದ ಟ್ರಯಲ್ , ದ ಕ್ಯಾಸಲ್ ,ದ ಮೆಟಮಾರ್ಫಾಸಿಸ್ ಮತ್ತು ಇನ್ ದ ಪೀನಲ್ ಕಾಲೋನಿ ಗಳನ್ನು ಒಳಗೊಂಡಂತಹ ಸಣ್ಣಕಥೆಗಳು — ಈಗ ಆಧುನಿಕ ಪಾಶ್ಚಿಮಾತ್ಯ ಸಾಹಿತ್ಯದಲ್ಲಿ ಅತ್ಯಂತ ಸ್ವಂತಿಕೆಯುಳ್ಳ ಕೃತಿಗಳ ಪೈಕಿ ಇರುವಂತಹವೆಂದು ಸಮಗ್ರವಾಗಿ ಪರಿಗಣಿಸಲಾಗಿದೆ. ಅವರ ಹಲವಾರು ಕೃತಿಗಳು, ನಿಧನಕಾಲದಲ್ಲಿ ಅಪೂರ್ಣವಾಗಿದ್ದು, ಮರಣಾನಂತರ ಪ್ರಕಟಣೆಗೊಂಡವು.
ದ ಕ್ಯಾಸಲ್ ನ ಪ್ರಕಾಶಕರ ನುಡಿಯಂತೆ, ಮಾಲ್ಕಮ್ ಪಾಸ್ಲೇ ಕಾಫ್ಕರ ಬಹುತೇಕ ಮೂಲ ಹಸ್ತಾಕ್ಷರ ಕೃತಿಗಳನ್ನು 1961ರಲ್ಲಿ ಆಕ್ಸ್ ಫರ್ಡ್ ಬೋಡ್ಲೀಯನ್ ಗ್ರಂಥಾಲಯಕ್ಕೆ ಒಯ್ಯಲು ಸಾಧ್ಯವಾಯಿತು. ದ ಟ್ರಯಲ್ ನ ಪಠ್ಯವನ್ನು ಹರಾಜಿನ ಮೂಲಕ ತೆಗೆದುಕೊಳ್ಳಲಾಯಿತು ಹಾಗೂ ಜರ್ಮನಿಯ ಮಾರ್ಬಾಚ್ ಜರ್ಮನ್ ಲಿಟರರಿ ಆರ್ಕೈವ್ಸ್ ನಲ್ಲಿ ಸಂಗ್ರಹಿಸಿಡಲಾಗಿದೆ.
2008ರಲ್ಲಿ, ಶೈಕ್ಷಣಿಕ ಮತ್ತು ಕಾಫ್ಕ ತಜ್ಞರಾದ ಜೇಮ್ಸ್ ಹಾಸ್ ಕಾಫ್ಕ ಕ್ವಾಸಿ-ಸಂತನಂತಹ "ಹೊರಗಿನವನು" ಎಂದು ಬಿಂಬಿಸಿರುವ ಅಭಿಪ್ರಾಯವನ್ನು ಕಾಪಾಡಲು ಪಂಡಿತರು ಕಾಫ್ಕ ಸಮ್ಮತಿಸುತ್ತಿದ್ದಂತಹ ಅಶ್ಲೀಲತೆಗಳ ವಿವರಗಳನ್ನು ಐಚ್ಛಿಕವಾಗಿ ಮುಚ್ಚಿಡುತ್ತಿದ್ದಾರೆ ಎಂದು ಅರೋಪಿಸಿದರು.
ಫ್ರ್ಯಾನ್ಝ್ ಕಾಫ್ಕ 20ನೆಯ ಶತಮಾನ ಕಂಡ ಬಹಳ ಪ್ರಭಾವಿ ಕಲ್ಪಿತಕಥೆಗಳ ಬರಹಗಾರರಲ್ಲಿ ಒಬ್ಬರಾಗಿದ್ದರು; ಕಾದಂಬರಿಕಾರ ಮತ್ತು ಸಣ್ಣ ಕಥೆಗಳ ಬರಹಗಾರರಾಗಿದ್ದ ಇವರ ಕೃತಿಗಳು, 20ನೆಯ ಶತಮಾನದ ಸಾಹಿತ್ಯಕ್ಷೇತ್ರದ ಪ್ರಮುಖ ಸಾಧನೆಗಳಲ್ಲಿ ಒಂದು ಎಂಬುದನ್ನು ಇವರ ನಿಧನದ ನಂತರವೇ ಗಮನಿಸಲಾಯಿತು.
ಕಾಫ್ಕ ಸಾಂಪ್ರದಾಯಿಕ ಯಹೂದಿ ಧರ್ಮದ ಜೀವನವನ್ನೇನೂ ಅನುಸರಿಸುತ್ತಿರಲಿಲ್ಲ, ಆದರೆ ಯಹೂದಿಗಳ ಸಂಸ್ಕೃತಿ ಮತ್ತು ಆಧ್ಯಾತ್ಮದ ಬಗ್ಗೆ ಬಹಳ ಆಸಕ್ತಿ ಹೊಂದಿದ್ದರು. ಯಿಡ್ಡಿಷ್ ಸಾಹಿತ್ಯದ ಆಳವಾದ ಅರಿವು ಅವರಿಗಿತ್ತು ಮತ್ತು ಯಿಡ್ಡಿಷ್ ರಂಗದತ್ತ ಅವರಿಗೆ ಒಲವು ಇದ್ದಿತು.
ಝೆಕ್ ನಲ್ಲಿ ಮಿಲೇನಾ ಜೆಸೆನ್ಸ್ಕಾಗೆ ಬರೆದ ಹಲವು ಕಾಗದಗಳ ಹೊರತು, ಕಾಫ್ಕರ ಎಲ್ಲಾ ಪ್ರಕಟಿತ ಕೃತಿಗಳೂ ಜರ್ಮನ್ ಭಾಷೆಯಲ್ಲಿ ಬರೆದಂತಹವಾಗಿದ್ದವು.
ಬೊಹೇಮಿಯಾದ ರಾಜಧಾನಿಯಾದ ಪ್ರೇಗ್ ನಲ್ಲಿ ಮಧ್ಯಮವರ್ಗದ ಯಹೂದಿ ಕುಟುಂಬದಲ್ಲಿ ಕಾಫ್ಕರ ಜನನವಾಯಿತು.
ಈ ಲೇಖಕರ ಹೆಸರಿನಿಂದ "ಕಾಫ್ಕಾಯಿಸ್ಕ್" ಎಂಬ ಪದವು ಜನ್ಮತಾಳಿ ಇಂಗ್ಲಿಷ್ ಭಾಷೆಯಲ್ಲಿ ಅದನ್ನು ಬಳಸಲಾಗುತ್ತಿದೆ.
ಮಾನಸಿಕ ಆರೋಗ್ಯದ ಯಾವುದೇ ಗುಣಲಕ್ಷಣದೊಂದಿಗೆ ಕೃತಜ್ಞತೆಯು ಹೆಚ್ಚಿನ ಸಂಬಂಧ ಹೊಂದಿರುತ್ತದೆ. ಅಂಕಿ-ಅಂಶಗಳ ಅಧ್ಯಯನವು ಹೇಳುವುದೇನೆಂದರೆ,ಮಹಾನ್ ವ್ಯಕ್ತಿಗಳು ಉನ್ನತ ಮಟ್ಟದ ಸಂತೋಷ ಹೊಂದಿದವರಾಗಿದ್ದು,ಕಡಿಮೆ ಮಟ್ಟದ ಒತ್ತಡಕ್ಕೆ ,ಆಯಾಸಕ್ಕೆ ಒಳಗಾಗುತ್ತಾರೆ.
ಹಲವು ಭಾವನೆಗಳು ಹಾಗು ಗುಣ-ಲಕ್ಷಣಗಳು ವೈಯಕ್ತಿಕವಾಗಿ ಮುಖ್ಯವಾಗಿದ್ದು,ಕೃತಜ್ಞತೆಯು ಸಹ ಅಷ್ಟೇ ಮುಖ್ಯ ಎಂಬುದಕ್ಕೆ ಸಾಕ್ಷಿಯಾಗಿದೆ. ಮೊದಲನೇ ಸರ್ತಿ ,ರೇಖಾಂಶ ಅಧ್ಯಯನದಲ್ಲಿ ಜನರು ಯಾರು ಹೆಚ್ಚು ಕೃತಜ್ಞರಾಗಿರುತ್ತಾರೋ ಅವರು ತಮ್ಮ ಜೀವನದಲ್ಲಿ ಸ್ಥಿತ್ಯಂತರದಲ್ಲಿ ಉತ್ತಮರಾಗಿರುತ್ತಾರೆ. ನಿರ್ಧಿಷ್ಟವಾಗಿ,ಯಾರು ಸ್ಥಿತ್ಯಂತರಕ್ಕೆ ಮುಂಚಿತವಾಗಿ ಕೃತಜ್ಞರಾಗಿರುತ್ತಾರೋ ಅವರು ಕಡಿಮೆ ಒತ್ತಡಕೆ ಒಳಗಾಗಿದ್ದು,ಕಡಿಮೆ ದುಃಖಿತರಾಗುತ್ತಾರೆ,ಹಾಗು ಮೂರು ತಿಂಗಳ ನಂತರ ಹೆಚ್ಚು ತಮ್ಮ ಸಂಬಂಧಗಳಲ್ಲಿ ಸಂತೃಪ್ತರಾಗಿರುತ್ತಾರೆ. ಎರಡನೆಯದಾಗಿ ,ಇತ್ತೀಚಿನ ಎರಡು ಅಧ್ಯಯನಗಳ ಪ್ರಕಾರ ಕೃತಜ್ಞತೆಯಲ್ಲಿಒಂದೇ ರೀತಿಯ ಸಂಬಂಧಗಳು ಒಳ್ಳೆ-ರೀತಿಯಲ್ಲಿ ಇದ್ದು,ಒಳ್ಳೆ-ರೀತಿಯಲ್ಲಿ ಇರಲು ಕಾರಣವೇನೆಂದು ವಿವರಿಸಲು,ಬೇರೆಯವರಲ್ಲಿ ಆ ಗುಣಲಕ್ಷಣ ಸಾಧ್ಯವಿರುವುದಿಲ್ಲ. ಎರಡೂ ಅಧ್ಯಯನಗಳ ಹೇಳಿಕೆಯಂತೆ ,'ಕೃತಜ್ಞತೆ'ಯು , ದೊಡ್ಡ ಐದು ಮತ್ತು ತುಂಬಾ ಸಾಮಾನ್ಯವಾದ ಗುಣಲಕ್ಷಣದ ಅಧ್ಯಯನದ ೩೦ ಒಳ್ಳೆ-ರೀತಿಗಳನ್ನು ವಿವರಿಸುವ ಸಾಮರ್ಥ್ಯವನ್ನು ಹೊಂದಿದೆ.
೧೭ ನೇ ಶತಮಾನದ ಪುನರುಜ್ಜೀವಿತ ಧರ್ಮಬೋಧಕ ಮತ್ತು ವೇದಾಂತಿ, ಜೋಹ್ನಾಥನ್ ಎಡ್ವರ್ಡ್ಸ್ ,ತನ್ನ ಗ್ರಂಥದಲ್ಲಿ,ಧಾರ್ಮಿಕ ಆಕರ್ಷಣೆ,ಪ್ರೀತಿ,ಕೃತಜ್ಞತೆ,ಮತ್ತು ಧನ್ಯವಾದ -ಇವು ದೇವರಿಗೆ ಸಲ್ಲಿಸುವ ನಿಜವಾದ ಧರ್ಮವಾಗಿದೆ ಎಂದು ಹೇಳುತ್ತಾನೆ. ಈ ಒಂದು ಅರ್ಥವಿವರಣೆಯಿಂದಾಗಿ,ಈ ಅಧುನಿಕ ಜೀವನದ ಧರ್ಮ ದೈವತ್ವದಲ್ಲಿ, ಧನ್ಯವಾದ ಮತ್ತು ಕೃತಜ್ಞತೆ ದೇವರಿಗೆ ತೋರಿಸುವ ಜಮಾಬಂದಿಯಾಗಿದೆ. 'ಆಲ್ ಪೋರ್ಟ್' ರ ಪ್ರಕಾರ ಮಾಗಿದ ಧರ್ಮದ ಉದ್ದೇಶಗಳು ಗಾಢ ಕೃತಜ್ಞತೆಯ ಭಾವದಿಂದ ಬಂದವುಗಳಾಗಿದ್ದು,ಮತ್ತು ಎಡ್ವರ್ಡ್ಸ್ ಹೇಳುವಂತೆ, ಒಬ್ಬ ವ್ಯಕ್ತಿಯ ಜೀವನದಲ್ಲಿ ನಿಜವಾಗಿ ದೇವರನ್ನು ಕಾಣುವ ರೀತಿಯೇ "ಪ್ರೀತಿಯಿಂದ ಕೃತಜ್ಞತೆಯನ್ನು" ಕಾಣುವುದಾಗಿದೆ. ಸಾಮುಯಲ್ಸ್ ಮತ್ತು ಲೆಸ್ಟರ್ ಅಧ್ಯಯನದ ಪ್ರಕಾರ, ಕ್ಯಾಥೊಲಿಕ್ 'ನನ್ಸ್ ಮತ್ತು ಪೂಜಾರಿಗಳಲ್ಲಿ 'ರುವ , ೫೦ ಭಾವಗಳಲ್ಲಿ , ಪ್ರೀತಿ ಮತ್ತು ಕೃತಜ್ಞತೆಯೇ ಹೆಚ್ಚಾಗಿದ್ದು,ದೇವರ ಹತ್ತಿರಕ್ಕೆ ಹೋಗುವ ಭಾವವಾಗಿದೆ.
ಇಸ್ಲಾಮಿಕ್ ಧರ್ಮಗ್ರಂಥ, 'ಕುರಾನ್' ನಲ್ಲಿ ,ಕೃತಜ್ಞತೆಯ ಭಾವದ ಬಗ್ಗೆ ತಿಳಿಸಲಾಗಿದ್ದು, ಜುಡಾಯಿಸಮ್ ಮತ್ತು ಕ್ರಿಶ್ಚಿಯಾನಿಸಂ ನಂತೆಯೇ ಇವೆ. ಇಸ್ಲಾಂ ತನ್ನ ಹಿಂಬಾಲಕರಿಗೆ ಕೃತಜ್ಞತೆಯಿಂದ ಇರಲು ಹೇಳಿ,ಎಲ್ಲ ಸಂದರ್ಭಗಳಲ್ಲಿಯೂ,ದೇವರಿಗೆ ಧನ್ಯವಾದ ಹೇಳಲು ತಿಳಿಸಿದೆ. ಇಸ್ಲಾಮಿಕ್ ಉಪದೇಶದಲ್ಲಿ ,ಯಾರು ಹೆಚ್ಚು ಕೃತಜ್ಞತಾ ಭಾವ ಹೊಂದಿರುತ್ತಾರೋ ಅವರಿಗೆ ಕಾಣಿಕೆ ಸಿಗುವುದಾಗಿ ಒತ್ತಿ ಹೇಳಿದೆ. ಸಾಂಪ್ರದಾಯಿಕ ಮುಸ್ಲಿಂ ಹೇಳುವಂತೆ:"ಯಾರು ಮೊದಲು ಸ್ವರ್ಗಕ್ಕೆ ಹೋಗುತ್ತಾರೋ ಅವರು ಹೆಚ್ಚಾಗಿ ದೇವರನ್ನು ಎಲಾ ಸಂದರ್ಭಗಳಲ್ಲಿಯೂ ಹೊಗಳಿರುತ್ತಾರೆ."'ಕುರಾನಿನ' ಸುರ ೧೪ ರಲ್ಲಿ ಹೇಳಿರುವಂತೆ ಯಾರು ಹೆಚ್ಚು ಕೃತಜ್ಞರಾಗಿರುತ್ತಾರೋ ಅವರಿಗೆ ದೇವರು ಹೆಚ್ಚು ಕೊಡುತ್ತಾನೆ. ಪ್ರವಾದಿ ಮೊಹಮ್ಮದ್ ಹೇಳುವಂತೆ ,“ಸಮೃದ್ಧಿಯನ್ನು ಹೊಂದಿದ್ದಕ್ಕೆ ಹೆಚ್ಚು ಕೃತಜ್ಞರಾಗುತ್ತಿದ್ದಂತೆ,ಇದು ಜೀವವಿಮೆಯಂತೆ ಕಾರ್ಯ ನಿರ್ವಹಿಸಿ,ಇನ್ನೂ ಹೆಚ್ಚಿನ ಸಮೃದ್ಧಿ ತಂದುಕೊಡುತ್ತದೆ."
ಇಸ್ಲಾಮಿಕ್ ನಮ್ಬಿಕೆಯಲ್ಲಿನ ಹಲವು ಅಗತ್ಯ ಅಭ್ಯಾಸಗಳು ಕೃತಜ್ಞತೆಯನ್ನು ಪ್ರೋತ್ಸಾಹಿಸುತ್ತವೆ. ಇಸ್ಲಾಮಿಕ್ ನ ಆಧಾರ ಸ್ಥಂಭ,ಒಂದು ದಿನದಲ್ಲಿ ೫ ಸಾರ್ತಿಯ ಪ್ರಾರ್ಥನೆಯಲ್ಲಿನ ನಂಬಿಕೆಯೂ ,ಅವನು ನಮಗೆ ತೋರಿದ ಕರುಣೆಗೆ ,ನಾವು ನೀಡುವ ಕೃತಜ್ಞತೆಯಾಗಿದೆ. 'ರಂಜಾನ್'ಸಮಯದಲ್ಲಿ ಮಾಡುವ ಉಪವಾಸ ಹಾಗು ಅದರ ಉದ್ದೇಶವೇ, ಭಕ್ತನು ನಂಬಿಕಸ್ಥನು ದೇವರಿಗೆ ಸಲ್ಲಿಸುವ ಕೃತಜ್ಞತೆಯಾಗಿದೆ.
ಜುಡಾಯಿಸಮ್ ನಲ್ಲಿ ,ಕೃತಜ್ಞತೆಯ ಭಾವ ಪ್ರಾರ್ಥನೆಯ ಒಂದು ಅಗತ್ಯ ಅಂಗವೇ ಆಗಿದೆ ಹಾಗು ಪ್ರಾರ್ಥಿಸುವವನ ಜೀವನದ ಅಂದವೆ ಆಗಿದೆ. 'ಹೆಬ್ರ್ಯೂ' ವಿಶ್ವದೃಷ್ಟಿಯ ಪ್ರಕಾರ ,ಎಲ್ಲವೂ ದೇವರಿಂದ ಬರಲ್ಪಟ್ಟಿದ್ದು,ಇದರಿಂದಾಗಿ 'ಕೃತಜ್ಞತೆ ಯ' ಭಾವ ಜುಡಾಯಿಸಮ್ ನಲ್ಲಿಅತಂತ ಮುಖ್ಯವಾದ ವಿಷಯವೇ ಆಗಿದೆ. 'ಹೆಬ್ರ್ಯೂ' ಧರ್ಮ ಗ್ರಂಥಗಳಲ್ಲಿ 'ಕೃತಜ್ಞತೆಯ' ಬಗ್ಗೆ ಸಾಕಷ್ಟು ಉಪಾಯಗಳಿವೆ. ಎರಡು ಉದಾಹರಣೆಗಳೆಂದರೆ, ಅದರಲ್ಲಿ ಬರುವ ಕೀರ್ತನೆಗಳಲ್ಲಿ " ಓ ಜಗದೊಡೆಯ ನನ್ನ ದೇವರೇ,ನಾನು ನಿನಗೆ ಯಾವಾಗಲೂ ಧನ್ಯನಾಗಿರುತ್ತೇನೆ," ಮತ್ತು"ನಾನು ನನ್ನ ಕೃತಜ್ಞತೆಯನ್ನು ನನ್ನ ತುಂಬು ಹೃದಯದಿಂದ ನಿನಗೆ ಸಲ್ಲಿಸುತ್ತೇನೆ." . ಜ್ಯುಯಿಷ್ ಪ್ರಾರ್ಥನೆಗಳಲ್ಲಿಯೂ ಕೃತಜ್ಞತೆಯ ಭಾವವನ್ನು ಶೀಮಾದಲ್ಲಿ ಅಳವಡಿಸಿ ಕೊಳ್ಳಲಾಗಿದ್ದು ,ಪ್ರಾರ್ಥಕನು ಪ್ರಾರ್ಥಿಸುತ್ತಾ,"ನೀನು ಅನಂತವನ್ನು ಪ್ರೀತಿಸುತ್ತೀ,ನಿನ್ನ ದೇವರನ್ನು ಹೃದಯ ತುಂಬಿ ಪ್ರೀತಿಸುತ್ತೀ,ಆತ್ಮದೊಂದಿಗೆ ಹಾಗೂ ನಿನ್ನ ಎಲ್ಲಾ ಶಕ್ತಿಯೊಂದಿಗೆ." . ಪ್ರಾರ್ಥನೆಯನ್ನು ಮುಗಿಸುತ್ತಾ, 'ಅಲೇನು',ಕೃತಜ್ಞತೆಯ ಬಗ್ಗೆ ಮಾತನಾಡುತ್ತಾ,ದೇವರಿಗೆ ಧನ್ಯವಾದ ಹೇಳಿ ಜ್ಯುಯಿಷ್ ಜನಾಂಗದ ನಿರ್ಧಿಷ್ಟ ಗುರಿಗೆ ವಂದಿಸುತ್ತಾರೆ. ಈ ಪ್ರಾರ್ಥನೆಗಳೊಂದಿಗೆ , ನಂಬಿಕೆಯ ಭಕ್ತರು ಹಾಡುತ್ತಾ ,ನೂರಕ್ಕಿಂತ ಹೆಚ್ಚು ಆಶೀರ್ವಚನ ಕೇಳುತ್ತಾ,ದಿನ ಕಳೆಯುತ್ತಾರೆ.
ಕೃತಜ್ಞತೆಯ ಬಗ್ಗೆ ಇತ್ತೀಚಿಗೆ ನಡೆದ ಸಂಶೋಧನೆಗಳಿಂದ, ಮನಃಶಾಸ್ತ್ರಜ್ಞರ ಪ್ರಕಾರ ಕೃತಜ್ಞತೆಯು ವೈಯಕ್ತಿಕವಾಗಿ ಬೇರೆ ಬೇರೆ ಎಂದು ನಿರೂಪಿಸಲಾಗಿದೆ. ಇದರ ತತ್ಫಲವಾಗಿಯೇ ಹೆಚ್ಚೂ ಕಡಿಮೆ ಹೆಸರಾಂತ ವ್ಯಕ್ತಿಗಳ ಆಗಮನವಾಗುತ್ತದೆ. ವೈಯಕ್ತಿಕ ಮಟ್ಟದಲ್ಲಿ ಕೃತಜ್ಞತೆಯ ಭಾವವನ್ನು ಅಳೆಯಲು ಮೂರು ರೀತಿಯ ಮಾಪಕಗಳನ್ನು ಗುರುತಿಸಲಾಗಿದ್ದು,ಪ್ರತಿಯೊಂದೂ ಮಾಪನದಲ್ಲಿಯೂ ಕೃತಜ್ಞತೆಯ ಭಾವದಲ್ಲಿ ವೈಯಕ್ತಿಕ ವ್ಯತ್ಯಯವಿದೆ. ಜಿಕ್ಯು ೬ ಮಾಪನದನ್ವಯ ಕೃತಜ್ಞತೆಯನ್ನು ಹೇಗೆ ಸತತವಾಗಿ ಮತ್ತು ಉದ್ದೇಶಪೂರ್ವಕವಾಗಿ ಅನುಭವಿಸುತ್ತಾರೆ ಎಂದು ಹೇಳಿದೆ. ಗುಣಗ್ರಹಣ ಮಾಪನ ೮ ವಿವಿಧ ವಿಷಯಗಳ ಕೃತಜ್ಞತೆಯ ಬಗ್ಗೆ ಹೇಳುತ್ತಾ: ಜನರ ಗುಣ ವಿವೇಚನೆ,ಒಡೆತನ,ವಾಸ್ತವ ಚಲನೆ,ಧರ್ಮಾಚರಣೆ,ಭಯದ ಭಾವನೆ,ಸಾಮಾಜಿಕ ಹೋಲಿಕೆ,ವಾಸ್ತವಿಕ ಕಾಳಜಿ ಮಾತ್ತು ನಡತೆ -ಇವುಗಳು ಕೃತಜ್ಞತೆಯನ್ನು ವ್ಯಕ್ತಪಡಿಸುತ್ತವೆ. ಗ್ರತ್/ಜಿಆರ್ಎಟಿ ಲೆಕ್ಕಾಚಾರದ ಪ್ರಕಾರ, ಬೇರೆಯವರಿಗೆ ಕೃತಜ್ಞತೆ,ಸಾಮಾನ್ಯವಾಗಿ ವಿಶ್ವದೆಡೆಗೆ ಕೃತಜ್ಞತೆ,ನಿನ್ನಲ್ಲಿ ಏನಿಲ್ಲವೋ ಅದರ ಬಗ್ಗೆ ಅಸಮಾನದ ಕೊರತೆ - ಈ ಪ್ರತಿಯೊಂದೂ ಮಾಪನದ ಬಗ್ಗೆ ಇತ್ತೀಚೆಗೆ ನಡೆದ ಅಧ್ಯಯನದ ಅನ್ವಯ ಜೀವನವನ್ನು ಒಂದೇ ರೀತಿಯಾಗಿ ಕಾಣುವುದೇ ಆಗಿದೆ;ಇದರಿಂದಾಗಿ, ವೈಯಕ್ತಿಕ ವ್ಯತ್ಯಾಸಗಳಿದ್ದರೂ,ಕೃತಜ್ಞತೆಯ ಭಾವದಲ್ಲಿ ಇದೆಲ್ಲವೂ ಅಡಕವಾಗಿದೆ.
ಧರ್ಮ ಮತ್ತು ಕೃತಜ್ಞತೆಯ ನಡುವಿನ ಕೊಂಡಿ ಇತ್ತೀಚಿನ ದಿನಗಳಲ್ಲಿ ಅಧ್ಯಯನಕ್ಕೆ ಜನಪ್ರಿಯ ವಿಷಯವಾಗಿದೆ. ಈ ಎರಡೂ ಗುಣಗಳು ನಿಜವಾಗಿಯೂ ಒಂದಕ್ಕೊಂದು ಬೆಸೆದುಕೊಂಡಿರುವುದಿಲ್ಲ,ಒಂದು ಅಧ್ಯಯನದ ಅನ್ವಯ ಮನುಷ್ಯರಲ್ಲಿರುವ ಧಾರ್ಮಿಕತೆಯು ಆ ವ್ಯಕ್ತಿಯ ಧನ್ಯತಾಭಾವ ಹೆಚ್ಚಾಗಲು ಕಾರಣವಾಗುತ್ತದೆ.ಯಾರು ಹೆಚ್ಚು ಹೆಚ್ಚು ಧಾರ್ಮಿಕ ಕಾರ್ಯಕ್ರಮದಲ್ಲಿ ಹೆಚ್ಚು ಹೆಚ್ಚಾಗಿ ಭಾಗವಹಿಸುತ್ತಾರೋ,ಅವರು ತಮ್ಮ ಜೀವನದ ಎಲ್ಲಾ ದಿನಗಳಲ್ಲಿ, ಹೆಚ್ಚು ಹೆಚ್ಚು ಕೃತಜ್ಞತಾ ಭಾವಕ್ಕೆ ಒಳಗಾಗುತ್ತಾರೆ. 'ಕೃತಜ್ಞತೆಯ' ಭಾವವನ್ನು ಕ್ರಿಶ್ಚಿಯನ್ ,ಮತ್ತು ಬುದ್ಧ ಧರ್ಮದಲ್ಲಿ ಮನುಷ್ಯರ ಒಲವಿನ ಕಾಣಿಕೆ ಎಂದು ಕಾಣಬಹುದಾಗಿದೆ.
ಮುಸ್ಲಿಂ , ಜುಯಿಷ್ , ಮತ್ತು ಹಿಂದೂ ಸಂಪ್ರದಾಯದಲ್ಲಿಯೂ ಕಾಣಬಹುದಾಗಿದೆ. ಪ್ರಾರ್ಥನೆಯ ಜೊತೆಗೆ 'ಕೃತಜ್ಞತೆ'ಯನ್ನು ದೇವರಿಗೆ ಅರ್ಪಿಸುವುದು ಸಾಮಾನ್ಯ ನಿಲುವು ಆಗಿರುವುದು, ಈ ಧರ್ಮಗಳಲ್ಲಿದೆ.ಈ ಕೃತಜ್ಞತೆಯ ವಿಷಯ ಧಾರ್ಮಿಕ ಪುಸ್ತಕಗಳಲ್ಲಿ,ಉಪನ್ಯಾಸಗಳಲ್ಲಿ,ಮತ್ತು ಸಂಪ್ರದಾಯಗಳಲ್ಲಿ ಹರಡಿಕೊಂಡಿದೆ. ಈ ಕಾರಣದಿಂದ ,ಇದು ಒಂದು ಅತ್ಯಂತ ಸಾಮಾನ್ಯ ಭಾವದಿಂದ ಧರ್ಮವು ತನ್ನ ಹಿಂಬಾಲಕರ ಮನಸ್ಸನ್ನು ಸೆಳೆಯುವುದರಲ್ಲಿ ಯಶಸ್ವಿಯಾಗಿ 'ಸಾರ್ವರ್ತ್ರಿಕ ಧಾರ್ಮಿಕ ಭಾವನೆ 'ಎಂದು ತಿಳಿಯಲ್ಪಟ್ಟಿದೆ.
ಪರಿಸ್ಥಿತಿಯನ್ನು ಯಾವ ರೀತಿ ಎದುರಿಸುತ್ತಾರೆ ಎಂದು ಮನಗಂಡ ವ್ಯಕ್ತಿಯು ತಾನು ಪಡೆದ ಸಹಾಯಕ್ಕೆ ಸಲ್ಲಿಸುವ ಭಾವನೆಯೇ 'ಕೃತಜ್ಞತೆ'. ನಿರ್ಧಿಷ್ಟವಾಗಿ,ಕೃತಜ್ಞತೆಯನ್ನು ಅನುಭವಿಸುವ ವ್ಯಕ್ತಿ,ಸಹಾಯವನ್ನು ಗ್ರಹಿಸುವ ರೀತಿಯ ಮೇಲೆ :
ಪರೋಪಕಾರದ ಉದ್ದೇಶದಿಂದ ಮಾಡಿದ ದಾನ . ಒಂದೇ ರೀತಿಯ ಸಂದರ್ಭಗಳು ಎದುರಾದಾಗ, ನೀಡುವ ಸಹಾಯ,ಬೇರೆ ಬೇರೆ ಜನ ಸಂದರ್ಭಗಳನ್ನು ,ಬೇರೆ ಬೇರೆಯಾಗಿ ನೋಡಿ, ಬೆಲೆ ಕಟ್ಟಿ ಹಾಗು ಪರೋಪಕಾರಿ ಉದ್ದೇಶ ಹೊಂದಿದ್ದು,ಇದರಿಂದಾಗಿ ವಿವಿಧ ರೀತಿಯ ಕೃತಜ್ಞತೆಯ ಮಟ್ಟ,ಜನರು ಸಹಾಯ ಪಡೆದ ನಂತರ ಕಾಣುತ್ತದೆ ಎಂಬುದು ಗೊತ್ತಾಗುತ್ತದೆ. ಸಾಮಾನ್ಯವಾಗಿ ಜನರು ಹೆಚ್ಚಿನ ಕೃತಜ್ಞತೆ ಹೊಂದಿದವರು ತಮ್ಮ ಜೀವನದಲ್ಲಿ ಸಂಪ್ರದಾಯವಾಗಿ ಸಹಾಯವನ್ನು ಅರ್ಥ ವಿವರಣೆ ಮಾಡಿಕೊಂಡು,ಹೆಚ್ಚು ಬೆಲೆಯುಳ್ಳದ್ದೆಂದು, ಹೆಚ್ಚು ಉಪಯೋಗಕಾರಿಯೆಂದು,ಹೆಚ್ಚು ಉಪಕೃತ ಉದ್ದೇಶದಿಂದ ಕೂಡಿದ್ದೆಂದು ;ಈ ಸಂಪ್ರದಾಯ ಬದ್ಧ ಒಲವು ಇರುವುದರಿಂದ, ಕೆಲವು ಜನರು ಬೇರೆಯವರಿಗಿಂತ ಹೆಚ್ಚು ಕ್ರುತಗ್ನರಾಗಿರುತ್ತಾರೆ.
ದಾನ ಮಾಡಿದವನ ನಡತೆಯಲ್ಲಿ ಸಾಮಾಜಿಕ ಕ್ರಿಯೆಗೆ ,ಮುಂದಿನ ಭವಿಷ್ಯಕ್ಕೆ ಶಕ್ತಿಯನ್ನು ಕೃತಜ್ಞತೆಯು ನೀಡುತ್ತದೆ. ಉದಾಹರಣೆಗೆ ,ಚಿನ್ನದ ಅಂಗಡಿಯ ಖರೀದಿದಾರರನ್ನು ಕರೆಯಿಸಿ,ಧನ್ಯವಾದ ಹೇಳಿದ ನಂತರ ,ಖರೀದಿಯಲ್ಲಿ, ಶೇಕಡಾ ೭೦ ರಷ್ಟು ವ್ಯಾಪಾರದ ಹೆಚ್ಚಳವು ಕಂಡು ಬಂದಿದೆ. ಹೋಲಿಕೆಯಂತೆ ,ಖರೀದಿದಾರರನ್ನು ಕರೆದು ಧನ್ಯವಾದ ಹೇಳಿ,ಮಾರಾಟದ ವಿವರ ನೀಡಿದ ಮೇಲೆ ಕೇವಲ ಶೇಕಡಾ ೩೦ ರಷ್ಟು ಖರೀದಿಯ ಹೆಚ್ಚಳವಾಗಿದೆ. ಖರೀದಿದಾರರನ್ನು ಕರೆಯದೆ ಇದ್ದ ಸಂದರ್ಭದಲ್ಲಿ ,ವ್ಯಾಪಾರದಲ್ಲಿ ಯಾವುದೇ ಹೆಚ್ಚಳ ಕಂಡು ಬಂದಿರುವುದಿಲ್ಲ. ಮತ್ತೊಂದು ಅಧ್ಯಯನದನ್ವಯ , ಹೋಟೆಲ್ಲಿನ ನಿಯಮಿತ ಆಶ್ರಯದಾತ ಹೆಚ್ಚು ದೊಡ್ಡ ಕಾಣಿಕೆಯನ್ನು ನೀಡಿದ್ದು, ಸರ್ವರ್ಸ್ “ಧನ್ಯವಾದ ” ಅವರ ಚೆಕ್ ನಲ್ಲಿ ಬರೆದಾಗ ಮಾತ್ರ.
ಕೃತಜ್ಞತೆಯು, 'ಋಣ' ಅಲ್ಲ,ಬೇರೆ ಬೇರೆಯೇ ಆಗಿದೆ. ಸಹಾಯವನ್ನು ಪಡೆದ ನಂತರ ಎರಡೂ ರೀತಿಯ ಭಾವನೆಗಳು ಉಂಟಾಗುತ್ತವೆ.ವ್ಯಕ್ತಿಯೊಬ್ಬನು ತಾನು ಪಡೆದ ಸಹಾಯಕ್ಕೆ ಪ್ರತಿಯಾಗಿ ಏನನ್ನಾದರೂ ನೀಡಬೇಕು ಎಂಬ ಭಾವನೆಯ ಸಮಯದಲ್ಲಿ ಋಣದ ಭಾವ ಹುಟ್ಟುತ್ತದೆ. ಭಾವನೆಗಳು ಬೇರೆ ಬೇರೆ ಕ್ರಿಯೆಗೆ ಅವಕಾಶ ಮಾಡಿಕೊಡುತ್ತದೆ;ಸಹಾಯವನ್ನು ಪಡೆದ ವ್ಯಕ್ತಿಯ ಋಣ ಭಾವ ಕ್ರಿಯೆಯಾಗಿ ,ಸಹಾಯ ಮಾಡಿದ ವ್ಯಕ್ತಿಯ ಸಹಾಯಕ್ಕೆ ಹೋಗುತ್ತಾನೆ,ಆದರೆ ಕೃತಜ್ಞತಾಭಾವ, ಸಹಾಯ ಪಡೆದ ವ್ಯಕ್ತಿಯ ಜೊತೆ ಸಂಬಂಧ ಉತ್ತಮ ಪಡಿಸಿಕೊಳ್ಳುವ ನಿಟ್ಟಿನಲ್ಲಿ ನಿರತನಾಗುತ್ತಾನೆ.
ಬರ್ಮಿಂಗ್ಹ್ಯಾಮ್‌ನಲ್ಲಿ ಹಲವು ಪ್ರಮುಖ ಸ್ಥಳೀಯ ಪತ್ರಿಕೆಗಳಿವೆ - ದೈನಿಕ ಬರ್ಮಿಂಗ್ಹ್ಯಾಮ್‌ ಮೇಲ್ ‌ ಹಾಗೂ ವಾರಕ್ಕೊಮ್ಮೆ ಪ್ರಕಟವಾಗುವ ಬರ್ಮಿಂಗ್ಹ್ಯಾಮ್‌ ಪೋಸ್ಟ್‌ ಮತ್ತು ಸಂಡೇ ಮರ್ಕ್ಯೂರಿ . ಇವೆರಡೂ ಸಹ ಟ್ರಿನಿಟಿ ಮಿರರ್‌ ಸ್ವಾಮ್ಯದಲ್ಲಿದೆ. ಇದು ವ್ಹಾಟ್ಸ್‌ ಆನ್ ‌ ಎಂಬ ಪಾಕ್ಷಿಕ ಪತ್ರಿಕೆಯನ್ನೂ ಸಹ ಸ್ವಾಮ್ಯದಲ್ಲಿಟ್ಟುಕೊಂಡಿದೆ. ಇದು ಸುಮಾರು 30 ವರ್ಷಗಳಿಂದಲೂ ಪ್ರಕಟವಾಗುತ್ತಿದೆ. ಬರ್ಮಿಂಗ್ಹ್ಯಾಮ್‌ ನಗರ ಪರಿಷತ್‌ ಫಾರ್ವರ್ಡ್ ‌ ಎಂಬ ಉಚಿತ ಪತ್ರಿಕೆಯನ್ನು ಪ್ರಕಟಿಸುತ್ತದೆ. ಇದನ್ನು ನಗರದಲ್ಲಿನ ಮನೆಗಳಿಗೆ ಹಂಚಲಾಗುತ್ತದೆ. ಬರ್ಮಿಂಗ್ಹ್ಯಾಮ್‌ ಹಲವು ವಿವಿಧ ರಾಷ್ಟ್ರೀಯ ಜನಾಂಗೀಯ ಮಾಧ್ಯಮಗಳು ಹಾಗೂ ಎರಡು ಪ್ರಾದೇಶಿಕ ಮಹಾನಗರ ಸಂಚಿಕೆಗಳ ಕಾರ್ಯಸ್ಥಳಗಳು ಬರ್ಮಿಂಗ್ಹ್ಯಾಮ್‌ನಲ್ಲಿವೆ.
ಬರ್ಮಿಂಗ್ಹ್ಯಾಮ್‌ಗೆ ಚಲನಚಿತ್ರರಂಗ ಸಂಬಂಧಿಸಿ ದೀರ್ಘ ಇತಿಹಾಸವಿದೆ. ಸ್ಟೇಷನ್‌ ಸ್ಟ್ರೀಟ್‌ನಲ್ಲಿರುವ ಎಲೆಕ್ಟ್ರಿಕ್‌ ಸಿನೆಮಾ ಯ ಅತಿ ಹಳೆಯ ಸಕ್ರಿಯ ಚಿತ್ರಮಂದಿರವಾಗಿದೆ. 1920ರ ದಶಕದಲ್ಲಿ ಆಸ್ಕರ್‌ ಡಾಯಿಚ್‌ ತಮ್ಮ ಮೊದಲ ಓಡ್‌ಆನ್ ಸಿನೆಮಾವನ್ನು ಪೆರ್ರಿ ಬಾರ್‌ನಲ್ಲಿ ಆರಂಭಿಸಿದರು. ಬರ್ಮಿಂಗ್ಹ್ಯಾಮ್‌-ಸಂಜಾತ ವಾಸ್ತುಶಿಲ್ಪಿ ಹ್ಯಾರಿ ವೀಡನ್‌ ಆಸ್ಕರ್‌ ಡಾಯಿಚ್‌ರೊಂದಿಗೆ ಸಹಯೋಗ ನೀಡಿ, ದೇಶದೆಲ್ಲಡೆ 300ಕ್ಕೂ ಹೆಚ್ಚು ಸಿನೆಮಾಗಳನ್ನು ವಿನ್ಯಾಸ ಮಾಡಿದರು. ಇವುಗಳಲ್ಲಿ ಬಹಳಷ್ಟು ಆರ್ಟ್‌ ಡೆಕೊ ಶೈಲಿಯಲ್ಲಿವೆ. ಸ್ಟಾರ್‌ ಸಿಟಿ ಯುರೋಪ್‌ನ ಅತಿ ದೊಡ್ಡ ವಿರಾಮಕಾಲಿಕ ಕೇಂದ್ರ ಹಾಗೂ ಸಿನೆಮಾ ಮಳಿಗೆಗಳಲ್ಲೊಂದು ಎನ್ನಲಾಗಿದೆ. ಈಸ್ಟ್‌ಸೈಡ್‌ನಲ್ಲಿರುವ ಮಿಲೆನಿಯಮ್‌ ಪಾಯಿಂಟ್‌ನಲ್ಲಿ ಒಂದು ಚಲನಚಿತ್ರಮಂದಿರವಿದೆ.
ಸ್ಥಳೀಯ ಸಾರ್ವಜನಿಕ ಸಾರಿಗೆಯೆಂದರೆ ಬಸ್‌, ಸ್ಥಳೀಯ ರೈಲು ಅಥವಾ ಟ್ರ್ಯಾಮ್‌ ಸೌಲಭ್ಯಗಳಿವೆ. ಮಾರ್ಗ ಸಂಖ್ಯೆ 11 ಹಾಗೂ 11 ಯುರೋಪ್‌ ಖಂಡದಲ್ಲೇ ಅತಿ ದೀರ್ಘ ಸಮಯದ ನಗರವಲಯ ಬಸ್‌ ಮಾರ್ಗಗಳಾಗಿವೆ (ನಗರವನ್ನು ಸುತ್ತುವ ದಿಕ್ಕನ್ನು ಸೂಚಿಸುವಂತೆ, ಇದರಲ್ಲಿ '' ಎಂಬುದು 'ಅಪ್ರದಕ್ಷಿಣ -) ಹಾಗೂ '' ಎಂಬುದು 'ಪ್ರದಕ್ಷಿಣ ' ಎಂದು ಉಲ್ಲೇಖಿಸಲಾಗಿದೆ). ಈ ಮಾರ್ಗವು ಉದ್ದವಿದೆ ಹಾಗೂ ಇದರಲ್ಲಿ 272 ಬಸ್‌ ನಿಲುಗಡೆಗಳಿವೆ. ಬಸ್‌ ಮಾರ್ಗಗಳನ್ನು ಪ್ರಮುಖವಾಗಿ ನ್ಯಾಷನಲ್‌ ಎಕ್ಸ್‌ಪ್ರೆಸ್‌ ವೆಸ್ಟ್‌ ಮಿಡ್ಲೆಂಡ್ಸ್‌ ಸಾರಿಗೆ ಸಂಸ್ಥೆಯು ನಿರ್ವಹಿಸುತ್ತದೆ. ಇದು ಬರ್ಮಿಂಗ್ಹ್ಯಾಮ್‌ನಲ್ಲಿ ಬಸ್‌ ಸಂಚಾರದ 80%ರಷ್ಟು ಪಾಲನ್ನು ಹೊಂದಿದೆ. ಆದರೂ ಇನ್ನು 50 ಇತರೆ ಸಣ್ಣ ಪ್ರಮಾಣದ, ನೋಂದಾಯಿತ ಬಸ್‌ ಸೇವಾ ಸಂಸ್ಥೆಗಳಿವೆ. ವಿಸ್ತಾರವಾದ ಬಸ್‌ ಸೇವಾ ಜಾಲದ ಮೂಲಕ ಪ್ರಯಾಣಿಕರು ನಗರದ ವಿವಿಧ ಜಿಲ್ಲೆಗಳ ನಡುವೆ ಪ್ರಯಣಿಸಬಹುದಾಗಿದೆ. ಇನ್ನೂ ಹೆಚ್ಚು ದೂರದ ಬಸ್ ಮಾರ್ಗಗಳಲ್ಲಿ ಪ್ರಯಾಣಿಕರು ವೊಲ್ವರ್‌ಹ್ಯಾಂಪ್ಟನ್‌, ಡಡ್ಲೆ, ವಾಲ್ಸಾಲ್‌, ವೆಸ್ಟ್‌ ಬ್ರೊಮ್ವಿಚ್‌, ಹಾಲ್ಸೊವೆನ್‌, ಸ್ಟೊರ್‌‌ಬ್ರಿಡ್ಜ್‌ ಹಾಗೂ ಮೆರ್ರಿ ಹಿಲ್ ಷಾಪಿಂಗ್‌ ಸೆಂಟರ್‌ನಂತಹ ಸ್ಥಳಗಳಿಗೆ ಹೋಗಬಹುದಾಗಿದೆ. ಬರ್ಮಿಂಗ್ಹ್ಯಾಮ್‌ನೊಂದಿಗೆ ಯಾವುದೇ ನೇರ ಸಾರ್ವಜನಿಕ ಸಾರಿಗೆ ಸಂಪರ್ಕ ಹೊಂದಿರದ ಪಟ್ಟಣಗಳೆಂದರೆ ಸೆಡ್ಜ್‌ಲೆ, ಕಿಂಗ್ಸ್‌ವಿನ್ಫರ್ಡ್‌, ವೆಡ್ನೆಸ್ಫೀಲ್ಡ್‌ ಹಾಗೂ ವಿಲೆನ್ಹಾಲ್‌.
ಬರ್ಮಿಂಗ್ಹ್ಯಾಮ್‌ ಕ್ರೀಡೆಯ ಇತಿಹಾಸದಲ್ಲಿ ಪ್ರಮುಖ ಪಾತ್ರವಹಿಸಿದೆ. ವಿಶ್ವದ ಮೊದಲ ಲೀಗ್‌ ಫುಟ್‌ಬಾಲ್‌ ಪಂದ್ಯಾವಳಿಯಾದ ಫುಟ್‌ಬಾಲ್‌ ಲೀಗ್‌ನ್ನು ಬರ್ಮಿಂಗ್ಹ್ಯಾಮ್‌ ನಿವಾಸಿ ಹಾಗೂ ಆಸ್ಟನ್‌ ವಿಲ್ಲಾ ನಿರ್ದೇಶಕ ವಿಲಿಯಮ್‌ ಮೆಕ್‌ಗ್ರೆಗೊರ್‌ ಸಂಸ್ಥಾಪಿಸಿದರು. ಇವರು 1888ರಲ್ಲಿ ತಮ್ಮ ಸಂಸ್ಥೆಯ ಸಹ-ನಿರ್ದೇಶಕರಿಗೆ ಬರೆದ ಪತ್ರವೊಂದರಲ್ಲಿ 'ಇಂಗ್ಲೆಂಡ್‌ನ ಹತ್ತು ಅಥವಾ ಹನ್ನೆರಡು ಪ್ರಮುಖ ಕ್ಲಬ್‌ಗಳು ಒಗ್ಗೂಡಿ ಪ್ರತಿ ಋತುವಿನಲ್ಲಿಯೂ ಸ್ವಸ್ಥಳ-ಪರಸ್ಥಳ ಪಂದ್ಯಗಳು ಆಡುವ' ಪ್ರಸ್ತಾಪವಿಟ್ಟರು. ಹ್ಯಾರಿ ಜೆಮ್‌ ಮತ್ತು ಅವರ ಸ್ನೇಹಿತ ಆಗರಿಯೊ ಪೆರೆರಾ ಎಡ್ಜ್‌ಬ್ಯಾಸ್ಟನ್‌ನಲ್ಲಿರುವ ಪೆರೆರಾ ಅವರ ಮನೆಯಲ್ಲಿ ಆಧುನಿಕ ಕ್ರೀಡೆಯಾದ ಟೆನಿಸ್‌ನ್ನು 1859 ಮತ್ತು 1865ರ ಅವಧಿಯಲ್ಲಿ ಅಭಿವೃದ್ಧಿಗೊಳಿಸಿದರು. ಇದರಿಂದಾಗಿ ಎಡ್ಜ್‌ಬ್ಯಾಸ್ಟನ್‌ ಆರ್ಚರಿ ಅಂಡ್‌ ಲಾನ್‌ ಟೆನಿಸ್‌ ಸೊಸೈಟಿ ವಿಶ್ವದಲ್ಲೇ ಅತಿ ಹಳೆಯ ಟೆನಿಸ್‌ ಸಂಘವಾಗಿದೆ. ಬರ್ಮಿಂಗ್ಹ್ಯಾಮ್‌ ಅಂಡ್‌ ಡಿಸ್ಟ್ರಿಕ್ಟ್‌ ಕ್ರಿಕೆಟ್‌ ಲೀಗ್‌ ವಿಶ್ವದಲ್ಲೇ ಅತಿ ಹಳೆಯ ಕ್ರಿಕೆಟ್ ಲೀಗ್‌. ಬರ್ಮಿಂಗ್ಹ್ಯಾಮ್‌ ವಿಶ್ವದ ಮೊಟ್ಟಮೊದಲ ಕ್ರಿಕೆಟ್‌ ವಿಶ್ವ ಕಪ್‌ ಪಂದ್ಯವೊಂದರ ಆತಿಥ್ಯ ವಹಿಸಿತ್ತು. ಅದು 1973ರಲ್ಲಿ ನಡೆದ ಮಹಿಳಾ ವಿಶ್ವಕಪ್‌ ಕ್ರಿಕೆಟ್ ಪಂದ್ಯಾವಳಿಯಾಗಿತ್ತು.
ಬರ್ಮಿಂಗ್ಹ್ಯಾಮ್‌ ನಗರಕ್ಕೆ ಕ್ರೀಡಾ ಪರಿಷತ್‌ ಇಂದ ರಾಷ್ಟ್ರೀಯ ಕ್ರೀಡಾ ನಗರ ಎಂಬ ಬಿರುದು ಸಂದಿತು.
ಬರ್ಮಿಂಗ್ಹ್ಯಾಮ್‌ನ ರಾಜ್ಯ ಶಾಲೆಗಳಲ್ಲಿ ಬಹಳಷ್ಟು, ಬರ್ಮಿಂಗ್ಹ್ಯಾಮ್‌ ನಗರ ಪರಿಷತ್‌ ನಡೆಸುವ ಸಮುದಾಯ ಶಾಲೆಗಳಾಗಿವೆ. ಈ ಪರಿಷತ್‌ ಸ್ಥಳೀಯ ಶಿಕ್ಷಣ ಪ್ರಾಧಿಕಾರದ ರೂಪದಲ್ಲಿ ಈ ಶಾಲೆಗಳನ್ನು ನಿರ್ವಹಿಸುತ್ತವೆ. ಆದರೂ, ಈ ರಾಜ್ಯ ವ್ಯವಸ್ಥೆಯೊಳಗೇ ಬಹಳಷ್ಟು ಶಾಲೆಗಳೂ ಇವೆ (ಇವು ರಾಜ್ಯದ ಆರ್ಥಿಕ ನೆರವಿನಿಂದ ನಡೆಯುವ ಶಾಲೆಗಳಾಗಿವೆ, ಆದರೆ ಈ ಶಾಲೆಗಳ ಮಾಲಿಕ ಸಂಸ್ಥೆ ಶಾಲೆಯ ಕಟ್ಟಡಗಳು ಹಾಗೂ ಅವುಗಳ ದುರಸ್ತಿ ಖರ್ಚನ್ನು ವಹಿಸಿಕೊಂಡು, ಶಾಲೆಗಳನ್ನು ನಡೆಸುವಲ್ಲಿ ಹೆಚ್ಚು ಪ್ರಾಬಲ್ಯ ಮೆರೆಯುತ್ತದೆ. ಈ ಶಾಲೆಗಳು ಸ್ವಯಂ ನಿಯಂತ್ರಿತ ಶಾಲೆಗಳಿಗಿಂತಲೂ ಹೆಚ್ಚು ಪರಮಾಧಿಕಾರ ಹೊಂದಿವೆ). ಕಿಂಗ್‌ ಎಡ್ವರ್ಡ್ಸ್‌ ಶಾಲೆ ಬಹುಶಃ ನಗರದ ಅತಿ ಪ್ರತಿಷ್ಠಿತ ಸ್ವತಂತ್ರ ಶಾಲೆಯಾಗಿದೆ. ಕಿಂಗ್‌ ಎಡ್ವರ್ಡ್‌ ಸಂಸ್ಥಾನದ ಸ್ವಾಮ್ಯದಲ್ಲಿರುವ ಏಳು ಶಾಲೆಗಳು ಅತ್ಯುನ್ನತ ಶೈಕ್ಷಣಿಕ ಗುಣಮಟ್ಟಗಳನ್ನು ಕಾಯ್ದುಕೊಳ್ಳಲು ರಾಷ್ಟ್ರೀಯ ಮಟ್ಟದಲ್ಲಿ ಹೆಸರುವಾಸಿಯಾಗಿವೆ. ಈ ಎಲ್ಲಾ ಶಾಲೆಗಳು ರಾಷ್ಟ್ರೀಯ ಲೀಗ್‌ ಮಟ್ಟದಲ್ಲಿ ಸತತವಾಗಿ ಅಗ್ರಸ್ಥಾನಗಳನ್ನು ಗಳಿಸುತ್ತಲೇ ಬಂದಿದೆ.
ಮೂರು ವಿಶ್ವವಿದ್ಯಾನಿಲಯಗಳು ಬರ್ಮಿಂಗ್ಹ್ಯಾಮ್‌ನಲ್ಲಿವೆ: ಬರ್ಮಿಂಗ್ಹ್ಯಾಮ್‌ ವಿಶ್ವವಿದ್ಯಾನಿಲಯ, ಆಸ್ಟನ್‌ ವಿಶ್ವವಿದ್ಯಾನಿಲಯ, ಬರ್ಮಿಂಗ್ಹ್ಯಾಮ್‌ ನಗರ ವಿಶ್ವವಿದ್ಯಾನಿಲಯ ಹಾಗೂ ಎರಡು ವಿಶ್ವವಿದ್ಯಾನಿಲಯ ಕಾಲೇಜ್‌ಗಳು: ನ್ಯೂಮನ್‌ ಯುನಿವರ್ಸಿಟಿ ಕಾಲೇಜ್‌ ಹಾಗೂ ಬರ್ಮಿಂಗ್ಹ್ಯಾಮ್‌ ಯುನಿವರ್ಸಿಟಿ ಕಾಲೇಜ್‌. ಈಗ ಬರ್ಮಿಂಗ್ಹ್ಯಾಮ್‌ ನಗರ ವಿಶ್ವವಿದ್ಯಾನಿಲಯದ ಅಂಗವಾಗಿರುವ ಬರ್ಮಿಂಗ್ಹ್ಯಾಮ್‌ ಕನ್ಸರ್ವೇಟೊಯರ್‌ ಹಾಗೂ ಬರ್ಮಿಂಗ್ಹ್ಯಾಮ್‌ ಸ್ಕೂಲ್‌ ಆಫ್‌ ಆಕ್ಟಿಂಗ್‌ ವಿಶಿಷ್ಟ ಕಲಾ ವಿಷಯಗಳಲ್ಲಿ ಉನ್ನತ ಶಿಕ್ಷಣ ನೀಡುತ್ತದೆ. ವಿಶ್ವವಿದ್ಯಾನಿಲಯಗಳು ಹಾಗೂ ಕಾಲೇಜ್‌ಗಳ ಶ್ರೇಣಿಯನ್ನು ಪರಿಗಣಿಸಿದಲ್ಲಿ, ಬರ್ಮಿಂಗ್ಹ್ಯಾಮ್‌ನಲ್ಲಿ ಸುಮಾರು 65,000ಕ್ಕೂ ಹೆಚ್ಚಿನ ಸಂಖ್ಯೆಯಲ್ಲಿ ಉನ್ನತ ಶಿಕ್ಷಣ ವಿದ್ಯಾರ್ಥಿಗಳಿದ್ದಾರೆ ಎನ್ನಬಹುದು. ಲಂಡನ್‌ ನಂತರ ಬರ್ಮಿಂಗ್ಹ್ಯಾಮ್‌ ಯ ಎರಡನೆಯ ಅತಿ ದೊಡ್ಡ ವಿದ್ಯಾರ್ಥಿ ನಗರ ಎನ್ನಲಾಗಿದೆ. ಬರ್ಮಿಂಗ್ಹ್ಯಾಮ್‌ ವಿಶ್ವವಿದ್ಯಾನಿಲಯದ ಚಾನ್ಸೆಲರ್ಸ್‌ ಕೋರ್ಟ್‌ನಲ್ಲಿರುವ ಜೊಸೆಫ್‌ ಚಾಂಬರ್ಲಿನ್‌ ಸ್ಮಾರಕ ಗಡಿಯಾರ ಗೋಪುರವು ಒಂದು ಗಂಟೆಗೋಪುರ ಆಗಿದೆ. ಇದು ವಿಶ್ವದಲ್ಲೇ ಅತ್ಯುನ್ನತ ಗಡಿಯಾರ ಗೋಪುರವಾಗಿದೆ.
ಎರಡನೆಯ ಮಹಾಯುದ್ಧದಲ್ಲಿ ಬರ್ಮಿಂಗ್ಹ್ಯಾಮ್‌ ನಗರದ ಮೇಲೆ ಬರ್ಮಿಂಗ್ಹ್ಯಾಮ್‌ ಬ್ಲಿಟ್ಜ್ ಎಂಬ ದಾಳಿಯಲ್ಲಿ ಬಾಂಬ್ ಗಳಿಂದ ಬಹಳಷ್ಟು ಹಾನಿಯಾಯಿತು. 1950 ಹಾಗು 1960ರ ದಶಕಗಳಲ್ಲಿ ನಗರದ ಪುನರ್ನಿರ್ಮಾಣ ಕಾರ್ಯ ವ್ಯಾಪಕವಾಗಿ ನಡೆಯಿತು. ಇದರಲ್ಲಿ ಕ್ಯಾಸ್ಲ್‌ ವೇಲ್‌ ಎನ್ನಲಾದ ದೊಡ್ಡ ಗೋಪುರ ತೋಡಗಳ ನಿರ್ಮಾಣವೂ ಸೇರಿತ್ತು. ಬುಲ್‌ ರಿಂಗ್‌ನ್ನು ಪುನರ್ನಿರ್ಮಿಸಲಾಯಿತು ಹಾಗೂ ನ್ಯೂ ಸ್ಟ್ರೀಟ್‌ ಸ್ಟೇಷನ್‌ನ್ನು ಪುನಃ ಅಭಿವೃದ್ಧಿಗೊಳಿಸಲಾಯಿತು. ಇತ್ತೀಚೆಗಿನ ವರ್ಷಗಳಲ್ಲಿ, ಸೆಂಟೆನರಿ ಸ್ಕ್ವೇರ್‌ ಹಾಗೂ ಮಿಲೆಯಿಯಮ್‌ ಪ್ಲೇಸ್‌ನಂತಹ ಚೌಕಗಳ ನಿರ್ಮಾಣದೊಂದಿಗೆ, ಬರ್ಮಿಂಗ್ಹ್ಯಾಮ್‌ನ ನೋಟವು ಬಹಳಷ್ಟು ಬದಲಾಗಿದೆ. ಹಳೆಯ ಬೀದಿಗಳು, ಕಟ್ಟಡಗಳು ಹಾಗೂ ಕಾಲುವೆಗಳನ್ನು ಮತ್ತೆ ಪೂರ್ವಸ್ಥಿತಿಗೆ ತರಲಾಗಿದೆ, ಪಾದಚಾರಿ ಸುರಂಗ ಮಾರ್ಗವನ್ನು ತೆಗೆಯಲಾಗಿದೆ; ಬುಲ್‌ ರಿಂಗ್‌ ವ್ಯಾಪಾರ ಮಳಿಗೆಯನ್ನು ಸಂಪೂರ್ಣವಾಗಿ ಪುನರಾಭಿವೃದ್ಧಿಗೊಳಿಸಲಾಗಿದೆ. ಬರ್ಮಿಂಗ್ಹ್ಯಾಮ್‌ ಪುನರಾಭಿವೃದ್ಧಿಗೊಳಿಸಲು ಮಹತ್ವಾಕಾಂಕ್ಷೀ ಯೋಜನೆ ಕೈಗೊಂಡ ಬರ್ಮಿಂಗ್ಹ್ಯಾಮ್‌ ನಗರ ಪರಿಷತ್‌ನ ಮೊದಲ ಹೆಜ್ಜೆಗಳಾಗಿದ್ದವು. ಇದನ್ನು ಇಂದು ಬಿಗ್‌ ಸಿಟಿ ಪ್ಲ್ಯಾನ್‌ ಎನ್ನಲಾಗಿದೆ.
ಜುಲೈ 2006ರಲ್ಲಿ ಸಂಭವಿಸಿದಂತೆ, ಕೆಲವೊಮ್ಮೆ ಬೇಸಿಗೆಯ ಕಾವಿನ ಹವೆ ಸಂಭವಿಸಬಹುದು.ಇತ್ತೀಚೆಗಿನ ವರ್ಷಗಳಲ್ಲಿ ಇದು ಸರ್ವೇಸಾಮಾನ್ಯವಾಗಿದೆ. ಇಸವಿ 1990ರ ದಶಕದಲ್ಲಿ ಚಳಿಗಾಲಗಳು ಮೆದುವಾಗಿ, ಹಿಮಪಾತವು ಇನ್ನಷ್ಟು ಕಡಿಮೆಯಾಗುತ್ತಿದೆ. ಇತರೆ ದೊಡ್ಡ ನಗರಗಳಂತೆ ಬರ್ಮಿಂಗ್ಹ್ಯಾಮ್‌ನಲ್ಲಿ ಗಮನಾರ್ಹವಾದ ನಗರವಲಯ ತಾಪಮಾನವು ದ್ವೀಪ ದ ಪ್ರಭಾವ ಹೊಂದಿದೆ. ಉದಾಹರಣೆಗೆ, 14 ಜನವರಿ 1982ರ ರಾತ್ರಿಯಂದು ಬರ್ಮಿಂಗ್ಹ್ಯಾಮ್‌ನ ಪೂರ್ವ ಗಡಿಯಲ್ಲಿರುವ ಬರ್ಮಿಂಗ್ಹ್ಯಾಮ್‌ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣದಲ್ಲಿ ಅತಿ-ತಣ್ಣನೆಯ ಕಡಿಮೆ ಉಷ್ಣಾಂಶ ವರೆಗೂ ಕಡಿಮೆಯಾಯಿತು, ಆದರೆ ನಗರದ ಮಧ್ಯದಲ್ಲಿರುವ ಎಡ್ಜ್‌ಬ್ಯಾಸ್ಟನ್‌ನಲ್ಲಿ ಕೇವಲ ಆಗಿತ್ತು.
ಯ ಇತರೆ ದೊಡ್ಡ ನಗರಕೂಟಗಳಿಗೆ ತುಲನಾತ್ಮಕವಾಗಿ, ಬರ್ಮಿಂಗ್ಹ್ಯಾಮ್‌ ಬಹಳಷ್ಟು ಹಿಮಪಾತ ಅನುಭವಿಸುವ ನಗರವಾಗಿದೆ. ನಗರವು ಒಳನಾಡಿನಲ್ಲಿರುವುದು ಹಾಗೂ ಬಹಳ ಎತ್ತರದಲ್ಲಿರುವುದು ಇದಕ್ಕೆ ಕಾರಣ. ಹಿಮವರ್ಷವು 'ನಾರ್ತ್‌ ವೆಸ್ಟರ್ಲಿ ಹವೆ'ಗಳೊಂದಿಗೆ ಆಗಾಗ್ಗೆ ಚೆಷೈರ್‌ ಗ್ಯಾಪ್‌ ನಗರದ ಮೂಲಕ ಹಾದುಹೋಗುತ್ತದೆ. ಆದರೂ, ಉತ್ತರ ಸಮುದ್ರದಿಂದ 'ನಾರ್ತ್‌ ಈಸ್ಟರ್ಲಿ ಹವೆ'ಯೊಂದಿಗೂ ಸಹ ಹಿಮವರ್ಷವು ಸಂಭವಿಸಬಹುದು.
ಸ್ಯಾಮ್ಯುಯಲ್‌ ಜಾನ್ಸನ್‌ರದು ಸುಮಾರು ಎರಡು ಸಾವಿರ ಸಂಪುಟಗಳು ಬರ್ಮಿಂಗ್ಹ್ಯಾಮ್‌ ಕೇಂದ್ರ ಗ್ರಂಥಾಲಯದಲ್ಲಿವೆ. ಆರ್ಥರ್ ಕೊನಾನ್‌ ಡಾಯ್ಲ್‌ ಬರ್ಮಿಂಗ್ಹ್ಯಾಮ್‌ನ ಆಸ್ಟನ್‌ ಕ್ಷೇತ್ರದಲ್ಲಿ ತಮ್ಮ ಕೃತಿ ರಚಿಸಿದರು. ಲೂಯಿಸ್‌ ಮೆಕ್ನೀಸ್‌ ಆರು ವರ್ಷಗಳ ಕಾಲ ಬರ್ಮಿಂಗ್ಹ್ಯಾಮ್‌ನಲ್ಲಿ ವಾಸಿಸುತ್ತಿದ್ದರು. ಅಮೆರಿಕಾ ಮೂಲದ ಲೇಖಕ ವಾಷಿಂಗ್ಟನ್‌ ಇರ್ವಿಂಗ್‌ ಬರ್ಮಿಂಗ್ಹ್ಯಾಮ್‌ನಲ್ಲಿ ವಾಸಿಸುತ್ತಿರುವಾಗ ತಮ್ಮ ಖ್ಯಾತ ಕೃತಿಗಳನ್ನು ರಚಿಸಿದ್ದರು. ಇದರಲ್ಲಿ ಬ್ರೇಸ್‌ಬ್ರಿಡ್ಜ್ ಹಾಲ್‌ ಹಾಗೂ ದಿ ಹ್ಯೂಮರಿಸ್ಟ್ಸ್‌, ಎ ಮೆಡ್ಲೇ ಕೃತಿಗಳು ಆಸ್ಟನ್‌ ಹಾಲ್‌ನ್ನು ಆಧರಿಸಿತ್ತು. ಬರ್ಮಿಂಗ್ಹ್ಯಾಮ್‌ನಲ್ಲಿ ಹುಟ್ಟಿದ್ದ ಅಥವಾ ವಾಸಿಸುತ್ತಿದ್ದ ಲೇಖಕರಲ್ಲಿ ಡೇವಿಡ್‌ ಲಾಡ್ಜ್‌, ಜೊನಥನ್‌ ಕೋ ಹಾಗೂ ಜೆ. ಆರ್‌. ಆರ್. ಟೊಲ್ಕಿಯನ್‌ ಸಹ ಸೇರಿದ್ದಾರೆ. ಇವರಲ್ಲಿ ಟೋಲ್ಕಿಯನ್‌ ನಗರದ ಕ್ಷೇತ್ರಗಳು ಹಾಗೂ ಕಟ್ಟಡಗಳಿಂದ ಸ್ಫೂರ್ತಿ ಪಡೆದಿದ್ದರು ಎನ್ನಲಾಗಿದೆ. ಬರ್ಮಿಂಗ್ಹ್ಯಾಮ್‌ನೊಂದಿಗೆ ಸಂಬಂಧವಿಟ್ಟುಕೊಂಡಿದ್ದ ಪ್ರಭಾವೀ ಕವಿಗಳ ಪೈಕಿ ಆರನೆಯ ಗೌರವಯೋಗ್ಯ ಕವಿ ರೊಯಿ ಕ್ವಾಬೆನಾ, ಹಾಗೂ, ಇದೇ ನಗರದಲ್ಲಿ ಜನಿಸಿದ ಬೆಂಜಾಮಿನ್‌ ಝೆಫಾನಿಯಾ ಸೇರಿದ್ದಾರೆ.
ವಿವಿಧ ಧರ್ಮಗಳನ್ನು ಅನುಸರಿಸುವ ಬರ್ಮಿಂಗ್ಹ್ಯಾಮ್‌‌ನ ಜನತೆಯು ವಿವಿಧ ಧಾರ್ಮಿಕ ಭವನಗಳನ್ನು ಬಳಸುತ್ತದೆ. ಸೇಂಟ್‌ ಫಿಲಿಪ್‌ ಇಗರ್ಜಿಯ ಸ್ಥಿತಿನ್ನು 'ಇಗರ್ಜಿ'ಯಿಂದ 'ಪ್ರಧಾನ ಇಗರ್ಜಿ'ಗೆ ಗೆ ಏರಿಸಲಾಯಿತು. ಬರ್ಮಿಂಗ್ಹ್ಯಾಮ್‌ನ ರೊಮನ್‌ ಕ್ಯಾತೊಲಿಕ್‌ ವಿಭಾಗದ ಪೀಠವಾದ ಸೇಂಟ್‌ ಚಾಡ್ಸ್ ಹಾಗೂ ಗ್ರೀಕ್‌ ಸಂಪ್ರದಾಯದ ಡಾರ್ಮಿಷನ್‌ ಆಫ್‌ ದಿ ಮದರ್‌ ಆಫ್‌ ಗಾಡ್‌ ಅಂಡ್‌ ಸೇಂಟ್‌ ಆಂಡ್ರ್ಯೂ ಎಂಬ ಇನ್ನೂ ಎರಡು ಪ್ರಧಾನ ಇಗರ್ಜಿಗಳಿವೆ. ಕಾಪ್ಟಿಕ್‌ ಆರ್ತೊಡಾಕ್ಸ್‌ ಡಯೊಸಿಸ್‌ ಆಫ್‌ ದಿ ಮಿಡ್ಲೆಂಡ್ಸ್‌ ಸಹ ಬರ್ಮಿಂಗ್ಹ್ಯಾಮ್‌ನಲ್ಲಿದೆ ಇದರ ಪ್ರಧಾನ ಇಗರ್ಜಿಯು ನಿರ್ಮಾಣ ಹಂತದಲ್ಲಿದೆ. ಸೇಂಟ್‌ ಮಾರ್ಟಿನ್‌ ಇನ್‌ ದಿ ಬುಲ್‌ ರಿಂಗ್ ಎಂಬ ಮೂಲತಃ ಬರ್ಮಿಂಗ್ಹ್ಯಾಮ್‌ ಪ್ಯಾರಿಷ್‌ ಚರ್ಚ್‌ ಗ್ರೇಡ್‌ * ಪಟ್ಟಿಯಲ್ಲಿದೆ (ಅಂದರೆ, ಇಂಗ್ಲೆಂಡ್‌ & ವೇಲ್ಸ್‌ನಲ್ಲಿರುವ, ವಿಶೇಷಕ್ಕಿಂತಲೂ ಹೆಚ್ಚು ಪ್ರಮುಖತೆ ಹೊಂದಿರುವ ಸ್ಮಾರಕಗಳು). ಫೈವ್‌ ವೇಸ್‌ಗಿಂತಲೂ ಸ್ವಲ್ಪ ದೂರದಲ್ಲಿ, ಕಾರ್ಡಿನಲ್‌ ನ್ಯೂಮನ್‌ರ ಮೂಲ ಅಡಿಪಾಯದ ಮೇಲೆ ಬರ್ಮಿಂಗ್ಹ್ಯಾಮ್‌ ಆರೆಟರಿಯನ್ನು 1910ರಲ್ಲಿ ಪೂರ್ಣಗೊಳಿಸಲಾಯಿತು.
ಭೂವೈಜ್ಞಾನಿಕವಾಗಿ, ಬರ್ಮಿಂಗ್ಹ್ಯಾಮ್‌ ನಗರದ ಬಹಳಷ್ಟು ಭಾಗವು ಬರ್ಮಿಂಗ್ಹ್ಯಾಮ್‌ ಫಾಲ್ಟ್‌ ಎಂಬ ಸುಳಿವಿನ ಮೇಲಿದೆ. ಇದು ನೈಋತ್ಯದಲ್ಲಿರುವ ಲಿಕಿ ಬೆಟ್ಟಗಳಿಂದ ಆರಂಭಗೊಂಡು, ಎಡ್ಜ್‌ಬ್ಯಾಸ್ಟನ್‌, ಬುಲ್ ರಿಂಗ್, ಎರ್ಡಿಂಗ್ಟನ್‌ ಹಾಗೂ ಈಶಾನ್ಯದಲ್ಲಿರುವ ಸಟ್ಟನ್‌ ಕೊಲ್ಡ್‌ಫೀಲ್ಡ್‌ ತನಕ, ನಗರದುದ್ದಕ್ಕೂ ಓರೆಯಾಗಿ ಹಾದುಹೋಗುತ್ತದೆ. ಈ ಭಾಗವು ದಕ್ಷಿಣ ಹಾಗೂ ಪೂರ್ವದಲ್ಲಿನ ಭೂಪ್ರದೇಶವು ಬಹಳಷ್ಟು ಮೃದುವಾಗಿದ್ದು, ಇದಕ್ಕೆ ಮರ್ಸಿಯಾ ಮಡ್‌ಸ್ಟೋನ್‌ ಗ್ರೂಪ್‌ ಎನ್ನಲಾಗಿದೆ ಎನ್ನಲಾಗಿತ್ತು. ಇದರ ಮಧ್ಯ-ಮಧ್ಯದಲ್ಲಿ ಬಂಟರ್‌ ಪೆಬಲ್ಸ್‌ ಹಾಸು, ಹಾಗೂ, ಟೇಮ್‌, ರಿಯಾ ಹಾಗೂ ಕೋಲ್‌ ನದಿಗಳು ಹಾಗೂ ಅವುಗಳ ಉಪನದಿಗಳ ಕಣಿವೆಗಳಿವೆ. ಇವೆಲ್ಲವೂ ಪರ್ಮಿಯನ್‌ ಹಾಗೂ ಟ್ರಯಾಸಿಕ್‌ ಯುಗಗಳ ಸಮಯದಲ್ಲಿ ಸಂಭವಿಸಿರಬಹುದು. ಈ ಊನದ ಉತ್ತರ ಹಾಗೂ ಪಶ್ಚಿಮದಲ್ಲಿ, ಸುತ್ತಮುತ್ತಲ ಪರದೇಶದಿಂದ 150ರಿಂದ 600 ಅಡಿ ಎತ್ತರದ ತನಕ ನಗರ ಕೇಂದ್ರಭಾಗದ ಬಹಳಷ್ಟು ಭಾಗದ ಕೆಳಗೆ, ಇನ್ನಷ್ಟು ಗಟ್ಟಿಯಾದ ಕೈಪರ್‌ ಮರಳುಗಲ್ಲಿನ ಉದ್ದದ ಉಬ್ಬು ಏಣು ಇದೆ.
ಇಸವಿ 1825ರಲ್ಲಿ ನಿರ್ಮಿಸಲಾದ ಗ್ರೀಕ್ ರಿವೈವಲ್‌ ಸೆವರ್ನ್‌ ಸ್ಟ್ರೀಟ್‌ ಸಿನಗಾಗ್‌ ಯೆಹೂದ್ಯರ ಅತಿ ಪುರಾತನ ಆರಾಧನ ಮಂದಿರ.
ಇಸವಿ 1856ರಲ್ಲಿ ಇದರ ಸ್ಥಾನದಲ್ಲಿ ಗ್ರೇಡ್‌ * ಪಟ್ಟಿಯಲ್ಲಿರುವ ಸಿಂಗರ್ಸ್‌ ಹಿಲ್‌ ಸಿನಗಾಗ್‌ನ್ನು ಸ್ಥಾಪಿಸಲಾಯಿತು. ಯುರೋಪ್‌ನಲ್ಲಿ ಅತಿದೊಡ್ಡ ಮಸೀದಿಗಳಲ್ಲಿ ಒಂದಾದ ಬರ್ಮಿಂಗ್ಹ್ಯಾಮ್‌ ಸೆಂಟ್ರಲ್‌ ಮಾಸ್ಕ್‌ನ್ನು 1960ರ ದಶಕದಲ್ಲಿ ನಿರ್ಮಿಸಲಾಯಿತು. ಆದರೂ, 1990ರ ದಶಕದಲ್ಲಿ, ಸ್ಮಾಲ್‌ ಹೀತ್‌ನಲ್ಲಿ ನಿರ್ಮಿಸಲಾದ ಗಮ್‌ಕೊಲ್‌ ಷರಿಫ್‌ ಮಸ್ಜೀದ್‌ ಪಶ್ಚಿಮ ಯುರೋಪ್‌ನ ಅತಿದೊಡ್ಡ ಮಸೀದಿ ಎನ್ನಲಾಗಿದೆ. ಇನ್ನೂ ಇತ್ತೀಚೆಗೆ, ಅಹ್ಮದಿಯಾ ಮುಸ್ಲಿಮ್‌ ಸಮುದಾಯದವರು ಬಾರ್ಡರ್‌ಸ್ಲೆ ಗ್ರೀನ್‌ನಲ್ಲಿ ದಾರುಲ್‌ ಬರಕಾತ್‌‌ ಮಸ್ಜೀದ್‌ ನಿರ್ಮಿಸಿದರು. 1970ರ ದಶಕದ ಅಪರಾರ್ಧದಲ್ಲಿ ಗುರು ನಾನಕ್‌ ನಿಷ್ಕಾಮ್‌ ಸೇವಕ್‌ ಜಾಥಾ ಸಿಖ್‌ ಗುರುದ್ವಾರವನ್ನು ಹ್ಯಾಂಡ್ಸ್‌ವರ್ತ್‌ನ ಸೊಹೊ ರಸ್ತೆಯಲ್ಲಿ ನಿರ್ಮಿಸಲಾಯಿತು. 1990ರ ದಶಕದಲ್ಲಿ, ಎಡ್ಜ್‌ಬ್ಯಾಸ್ಟನ್‌ ಜಲಾಶಯದ ಬಳಿ ಬೌದ್ಧ ಧಮ್ಮತಲಕ ಶಾಂತಿ ಪಗೊಡಾವನ್ನು ನಿರ್ಮಿಸಲಾಯಿತು.
ಹದಿನಾರನೆಯ ಶತಮಾನದಷ್ಟು ಹಿಂದೆಯೇ, ಬರ್ಮಿಂಗ್ಹ್ಯಾಮ್‌ನಲ್ಲಿ ಕಬ್ಬಿಣದ ಅದಿರು ಮತ್ತು ಇದ್ದಿಲು ಲಭ್ಯವಾದದ್ದು, ಲೋಹ ಕೈಗಾರಿಕೆಗಳು ಅಲ್ಲಿ ಸ್ಥಾಪಿತವಾದುದಕ್ಕೆ ಸಾಕ್ಷಿಯಾಗಿದೆ.
ಹದಿನೇಳನೆಯ ಶತಮಾನದಲ್ಲಿ ಇಂಗ್ಲಿಷ್‌ ಆಂತರ್ಯುದ್ಧದ ಸಂಭವಿಸುವ ಹೊತ್ತಿಗೆ, ಬರ್ಮಿಂಗ್ಹ್ಯಾಮ್ ಸಣ್ಣ ಪ್ರಮಾಣದ ಶಸ್ತ್ರಗಳನ್ನು ತಯಾರಿಸುವ ಖ್ಯಾತಿ ಹೊಂದಿದ‌ ಪ್ರಮುಖ ತಯಾರಿಕಾ ಪಟ್ಟಣವಾಗಿತ್ತು. ಬರ್ಮಿಂಗ್ಹ್ಯಾಮ್‌ನಲ್ಲಿ ಶಸ್ತ್ರಾಸ್ತ್ರಗಳ ತಯಾರಿಕೆಯು ಮೂಲಭೂತ ವಹಿವಾಟಾಗಿ, ಗನ್‌ ಕ್ವಾರ್ಟರ್‌ ಎಂಬ ಕ್ಷೇತ್ರದಲ್ಲಿ ಕೇಂದ್ರೀಕೃತವಾಗಿತ್ತು. ಹದಿನೆಂಟನೆಯ ಶತಮಾನದ ಮಧ್ಯದಲ್ಲಿ ನಡೆದ ಕೈಗಾರಿಕಾ ಕ್ರಾಂತಿಯ ಸಮಯ, ಬರ್ಮಿಂಗ್ಹ್ಯಾಮ್‌ ಪ್ರಮುಖ ಕೈಗಾರಿಕಾ ಕೇಂದ್ರವಾಗಿ ಬೆಳೆಯಿತು; ಪಟ್ಟಣವೂ ಸಹ ಏಳ್ಗೆ ಕಂಡಿತು. ಹದಿನೇಳನೆಯ ಶತಮಾನದ ಅಪರಾರ್ಧದಲ್ಲಿ ಬರ್ಮಿಂಗ್ಹ್ಯಾಮ್‌ನ ಜನಸಂಖ್ಯೆ 15,000 ಇದ್ದದ್ದು ಒಂದು ಶತಮಾನದ ನಮತರ 70,000ಕ್ಕೆ ಹೆಚ್ಚಿತು. ಹದಿನೆಂಟನೆಯ ಶತಮಾನದಲ್ಲಿ, ಸ್ಥಳೀಯ ಚಿಂತಕರು ಮತ್ತು ಕೈಗಾರಿಕಾ ಉದ್ಯಮಿಗಳ ಸಂಗಮವಾದ ಲುನಾರ್‌ ಸೊಸೈಟಿ ಬರ್ಮಿಂಗ್ಹ್ಯಾಮ್‌ನಲ್ಲಿತ್ತು.
ಅಂತರರಾಷ್ಟ್ರೀಯ ಟ್ರ್ಯಾಕ್‌ ಅಂಡ್‌ ಫೀಲ್ಡ್‌ ಕೂಟಗಳು ಅಲೆಕ್ಸ್ಯಾಂಡರ್‌ ಕ್ರೀಡಾಂಗಣದಲ್ಲಿ ನಡೆಯುತ್ತವೆ. ಇದು ಬರ್ಚ್‌ಫೀಲ್ಡ್‌ ಹ್ಯಾರಿಯರ್ಸ್‌ ತಂಡವು ಅಭ್ಯಸಿಸುವ ತಾಣವಾಗಿದೆ. ಈ ತಂಡದ ಸದಸ್ಯರಲ್ಲಿ ಹಲವು ಅಂತರರಾಷ್ಟ್ರೀಯ ಖ್ಯಾತಿ ಗಳಿಸಿದ್ದರು. ಅಲೆಕ್ಸಾಂಡರ್‌ ಕ್ರೀಡಾಂಗಣದ ಪಕ್ಕದಲ್ಲಿರುವ ಜಿಮ್ನಾಸ್ಟಿಕ್ಸ್‌ ಅಂಡ್‌ ಮಾರ್ಷಲ್‌ ಆರ್ಟ್ಸ್‌ ಸೆಂಟರ್‌ ನ್ನು 2008ರಲ್ಲಿ ಸ್ಥಾಪಿಸಲಾಯಿತು. ಅಂತರರಾಷ್ಟ್ರೀಯ ಗುಣಮಟ್ಟದ ಜಿಮ್ನಾಸ್ಟಿಕ್ಸ್‌ ಅಂಕಣ ಹಾಗೂ ಮೂರು ಕದನ-ಕಲೆಗಳ 'ಡೋಜೋ'ಗಳು ಇಲ್ಲಿವೆ. ಐಕಿಡೊ ಫೆಲೊಷಿಪ್‌ ಆಫ್‌ ಗ್ರೇಟ್‌ ಬ್ರಿಟನ್ ‌ನ ಪ್ರಧಾನ ಕಾರ್ಯಸ್ಥಳವು ಈ ಕ್ರೀಡಾಂಗಣದಲ್ಲಿದೆ. ರಾಷ್ಟ್ರೀಯ ಒಳಾಂಗಣ ಅಂಕಣ 1991ರಲ್ಲಿ ಸ್ಥಾಪಿತವಾಯಿತು. ಇದು ಪ್ರಮುಖ ಅಥ್ಲೆಟಿಕ್ಸ್‌ ಅಂಕಣವಾಗಿದೆ. ಇಸವಿ 2007ರಲ್ಲಿ ನಡೆದ ಯುರೋಪಿಯನ್‌ ಅಥ್ಲೆಟಿಕ್ಸ್‌ ಒಳಾಂಗಣ‌ ಚಾಂಪಿಯನ್ಷಿಪ್ಸ್‌ ಕೂಟ, 2003ರ ವಿಶ್ವ ಒಳಾಂಗಣ ಚಾಂಪಿಯನ್ಷಿಪ್ಸ್‌ ಹಾಗೂ ಹಲವು ಕುಸ್ತಿ-ಹೊಡೆದಾಟದ ಕೂಟಗಳು ಇಲ್ಲಿ ಆಯೋಜಿತವಾಗಿದ್ದವು.
ಮರ್ಸರ್‌ ಇಂಡೆಕ್ಸ್‌ ಆಫ್‌ ವರ್ಲ್ಡ್‌ವೈಡ್‌ ಸ್ಟಾಂಡರ್ಡ್ಸ್‌ ಆಫ್‌ ಲಿವಿಂಗ್‌ ಸಮೀಕ್ಷೆಯ ಪ್ರಕಾರ, 2010ರಲ್ಲಿ, ಬರ್ಮಿಂಗ್ಹ್ಯಾಮ್‌ ವಿಶ್ವದಲ್ಲಿ ವಾಸಿಸಲು ಯೋಗ್ಯ ನಗರಗಳ ಪಟ್ಟಿಯಲ್ಲಿ 55ನೆಯ ಸ್ಥಾನ ಗಳಿಸಿತು. ಬೃಹತ್‌ ನಗರ ಯೋಜನೆ ಎಂಬುದು ದೊಡ್ಡ ಪುನರಾಭಿವೃದ್ಧಿ ಯೋಜನೆಯಾಗಿದೆ. ಇದು ನಗರ ಕೇಂದ್ರದಲ್ಲಿ ನಡೆಯುತ್ತಿದೆ. ಇಪ್ಪತ್ತು ವರ್ಷಗಳೊಳಗೆ ಬರ್ಮಿಂಗ್ಹ್ಯಾಮ್‌ನ್ನು ವಿಶ್ವದಲ್ಲಿನ 20 ವಾಸಿಸಲು ಯೋಗ್ಯ ನಗರಗಳ ಪಟ್ಟಿಗೆ ಸೇರಿಸುವುದು ಇದರ ಧ್ಯೇಯವಾಗಿದೆ. ಬರ್ಮಿಂಗ್ಹ್ಯಾಮ್‌ನ ಜನರನ್ನು ಬ್ರಮ್ಮೀಸ್‌ ಎನ್ನಲಾಗುತ್ತದೆ. ನಗರದ ಅಡ್ಡಹೆಸರು 'ಬ್ರಮ್‌'ನಿಂದ ಬ್ರಮ್ಮೀಸ್‌ ಪದವು ಉದ್ಭವವಾಯಿತು. ನಗರದ ಸ್ಥಳೀಯ ಭಾಷೆ ಬ್ರಮಾಜೆಮ್‌ ಎಂಬುದರಿಂದ ಇದು ಉದ್ಭವಿಸಿರಬಹುದು. ಸರದಿಯಲ್ಲಿ ಇದು ನಗರದ ಇನ್ನೂ ಹಿಂದಿನಕಾಲದ ಹೆಸರಾದ 'ಬ್ರೊಮ್ವಿಕ್ಹ್ಯಾಮ್‌' ಇಂದ ಪಡೆದುಕೊಳ್ಳಲಾಗಿದೆ. ಬ್ರಮ್ಮೀ ಸ್ಥಳೀಯ ಭಾಷೆ ತನ್ನದೇ ಆದ ಉಚ್ಚಾರಣಾ ಶೈಲಿಯಿದೆ. ಇದು ಪಕ್ಕದ ಸ್ಥಳ ಬ್ಲ್ಯಾಕ್‌ ಕಂಟ್ರಿಯ ಭಾಷೆ ಮತ್ತು ಉಚ್ಚಾರಣಾ ಶೈಲಿಗಿಂತಲೂ ಭಿನ್ನವಾಗಿದೆ.
ಬರ್ಮಿಂಗ್ಹ್ಯಾಮ್‌ ಮ್ಯೂಸಿಯಮ್‌ & ಅರ್ಟ್‌ ಗ್ಯಾಲರಿಯಲ್ಲಿ ವಿಶ್ವದಲ್ಲೇ ಅತಿ ದೊಡ್ಡ ರಫೆಲೈಟ್‌-ಪೂರ್ವ ಕಲಾಕೃತಿಗಳ ಸಂಗ್ರಹವಿದೆ. ಎಡ್ವರ್ಡ್‌ ಬರ್ನ್ಸ್‌-ಜೋನ್ಸ್‌ ಬರ್ಮಿಂಗ್ಹ್ಯಾಮ್‌ನಲ್ಲಿ ಜನಿಸಿದ್ದರು. ತಮ್ಮ ಜೀವನದ ಮೊದಲ ಇಪ್ಪತ್ತು ವರ್ಷಗಳನ್ನು ಇಲ್ಲೇ ಕಳೆದು, ಅನಂತರ ರಾಯಲ್‌ ಬರ್ಮಿಂಗ್ಹ್ಯಾಮ್‌ ಸೊಸೈಟಿ ಆಫ್‌ ಆರ್ಟಿಸ್ಟ್ಸ್‌ ಸಮುದಾಯದ ಅಧ್ಯಕ್ಷರಾದರು. ಗುಡ್‌ ಬ್ರಿಟನ್‌ ಗೈಡ್‌ ಪ್ರಕಾರ, 2004ರಲ್ಲಿ ಬಾರ್ಬರ್‌ ಇಂಸ್ಟಿಟ್ಯೂಟ್‌ ಆಫ್‌ ಫೈನ್‌ ಆರ್ಟ್ಸ್‌ಗೆ 'ಗ್ಯಾಲರಿ ಆಫ್‌ ದಿ ಇಯರ್‌' ಎನ್ನಲಾಯಿತು. ಐಕಾನ್‌ ಗ್ಯಾಲರಿ ಹಾಗೂ ಈಸ್ಟ್‌ಸೈಡ್‌ ಪ್ರಾಜೆಕ್ಟ್ಸ್‌ನಲ್ಲಿ ಸಮಕಾಲೀನ ಕಲಾ ಪ್ರದರ್ಶನ ನಡೆಯುತ್ತದೆ. ಖ್ಯಾತ ಸ್ಥಳೀಯ ಕಲಾವಿದರಲ್ಲಿ ಡೇವಿಡ್‌ ಕಾಕ್ಸ್‌, ಡೇವಿಡ್‌ ಬಾಂಬರ್ಗ್‌, ಪೊಗಸ್‌ ಸೀಸರ್‌, ಕೀತ್‌ ಪೈಪರ್‌ ಹಾಗೂ ಡೊನಾಲ್ಡ್‌ ರಾಡ್ನಿ ಸೇರಿದ್ದಾರೆ. ಛಾಯಾಚಿತ್ರಣ ಸಂಕಲನ ಗ್ಯಾಲರಿ ಫೇಜ್ಲೆ ಸ್ಟುಡಿಯೊಸ್‌ ಥ್ರೀ ವ್ಹೈಟ್‌ ವಾಲ್ಸ್‌ ಹಾಗೂ ಕೈನೆಟಿಕ್‌ ನಂತಹ ಸಂಘಟನೆಗಳೊಂದಿಗೆ ಸಹಕಾರ ನಡೆಸಿದೆ.
ಬರ್ಮಿಂಗ್ಹ್ಯಾಮ್‌ ಇಂಗ್ಲೆಂಡ್‌ನಲ್ಲಿ ಸಂಭವಿಸಿದ ಕೈಗಾರಿಕಾ ಕ್ರಾಂತಿಯ ಕೇಂದ್ರಬಿಂದುವಾಗಿತ್ತು. ಇದರ ಫಲವಾಗಿ, ಬರ್ಮಿಂಗ್ಹ್ಯಾಮ್‌ ನಗರವನ್ನು 'ವಿಶ್ವದ ಕಾರ್ಯಾಗಾರ' ಅಥವಾ 'ಸಾವಿರ ವಾಣಿಜ್ಯಗಳ ನಗರ' ಎನ್ನಲಾಗಿದೆ. ಬರ್ಮಿಂಗ್ಹ್ಯಾಮ್‌ನ ಕೈಗಾರಿಕಾ ಪ್ರಾಮುಖ್ಯತೆಯು ಕಡಿಮೆಯಾಗಿದೆಯಾದರೂ, ಅದು ರಾಷ್ಟ್ರೀಯ ಮಟ್ಟದ ವಾಣಿಜ್ಯ ಕೇಂದ್ರವಾಗಿ ಹೊರಹೊಮ್ಮಿದೆ. ವಾಣಿಜ್ಯ ಆರಂಭಿಸಲು ಯುನೈಟೆಡ್‌ ಕಿಂಗ್ಡಮ್‌ನಲ್ಲಿ ಎರಡನೆಯ ಅತ್ಯುತ್ತಮ ಸ್ಥಳ ಎನ್ನಲಾಗಿದೆ. ಬರ್ಮಿಂಗ್ಹ್ಯಾಮ್‌ ಮಹಾಸಭೆಗಳು, ಸಮಾರಂಭಗಳು ಹಾಗೂ ನೆಲೆಗೊಂಡಿರುವ ಹೈಟೆಕ್‌, ಸಂಶೋಧನೆ ಮತ್ತು ಅಭಿವೃದ್ಧಿ ಕೇಂದ್ರಗಳ ಆಗರವಾಗಿದೆ. ಇಲ್ಲಿ ಮೂರು ವಿಶ್ವವಿದ್ಯಾನಿಲಯಗಳಿರುವುದರಿಂದ ಇದಕ್ಕೆ ಪೂರಕವಾಗಿದೆ. ವಿದೇಶೀ ಪ್ರವಾಸಿಗರ ದೃಷ್ಟಿಯಿಂದ ಬರ್ಮಿಂಗ್ಹ್ಯಾಮ್‌ ಯಲ್ಲಿ ನಾಲ್ಕನೆ ಅತಿ ಹೆಚ್ಚು ಸಂದರ್ಶಿತ ನಗರವಾಗಿದೆ. ಈ ನಗರವು ಯಲ್ಲಿ ಎರಡನೆಯ ಅತಿ ದೊಡ್ಡ ನಗರದ ಆರ್ಥಿಕತೆಯಾಗಿದೆ. ಇದನ್ನು ಆಗಾಗ್ಗೆ ಎರಡನೆಯ ನಗರ ಎನ್ನಲಾಗಿದೆ.
ಇದರಲ್ಲಿ ಪ್ರಸಿದ್ಧ ಕಲಾಕೃತಿಗಳನ್ನು ಪ್ರದರ್ಶನಕ್ಕಿಡಲಾಗಿದೆ. ಪ್ರಿ-ರಫೇಲೈಟ್‌ ಬ್ರದರ್ಹುಡ್‌ ಪ್ರಸಿದ್ಧಕೃತಿ ಸಂಗ್ರಹ ಮತ್ತು ಎಡ್ವರ್ಡ್‌ ಬರ್ನ್‌-ಜೋನ್ಸ್‌ರ ವಿಶ್ವದ ಅತಿದೊಡ್ಡ ಕೃತಿ ಸಂಗ್ರಹವನ್ನು ಹೊಂದಿದೆ. ಪರಿಷತ್‌ ನಗರದಲ್ಲಿ ಇನ್ನೂ ಇತರೆ ವಸ್ತು ಪ್ರದರ್ಶನಾಲಯಗಳನ್ನು ತನ್ನ ಸ್ವಾಮ್ಯದಲ್ಲಿಟ್ಟುಕೊಂಡಿದೆ. ಇವುಗಳಲ್ಲಿ ಆಸ್ಟನ್‌ ಹಾಲ್‌, ಬ್ಲೇಕ್ಸ್ಲೆ ಹಾಲ್‌, ಮ್ಯೂಸಿಯಮ್‌ ಆಫ್‌ ದಿ ಜ್ಯುಯಲರಿ ಕ್ವಾರ್ಟರ್‌, ಸೊಹೊ ಹೌಸ್‌ ಹಾಗೂ ಜೆ. ಆರ್‌. ಆರ್‌. ಟೊಲ್ಕಿಯನ್‌ರ ಅಭಿಮಾನಿಗಳಿಗಾಗಿ ಸರಹೊಲ್‌ ಮಿಲ್‌ ಎಂಬ ಜನಪ್ರಿಯ ವಸ್ತುಪ್ರದರ್ಶನಾಲಯವೂ ಸಹ ಸೇರಿವೆ. ಈಸ್ಟ್‌ಸೈಡ್‌ನಲ್ಲಿರುವ ಥಿಂಕ್‌ಟ್ಯಾಂಕ್‌ ನಗರದಲ್ಲಿರುವ ಅತಿ ಹೊಸ ವಸ್ತು ಪ್ರದರ್ಶನಾಲಯ. ನ್ಯೂಹಾಲ್‌ ಸ್ಟ್ರೀಟ್‌ನಲ್ಲಿರುವ ಸಯನ್ಸ್‌ & ಇಂಡಸ್ಟ್ರಿ ಮ್ಯೂಸಿಯಮ್‌ನ ಸ್ಥಾನದಲ್ಲಿ ಇದನ್ನು ಸ್ಥಾಪಿಸಲಾಗಿದೆ. ಬರ್ಮಿಂಗ್ಹ್ಯಾಮ್‌ ಬ್ಯಾಕ್‌ ಟು ಬ್ಯಾಕ್ಸ್‌ ಎಂಬುದು ನಗರದಲ್ಲಿರುವ ಜೋಡಿ ಗೃಹಗಳ ಕೊನೆಯ ಸಮೂಹವಾಗಿದೆ.
'ಬರ್ಮಿಂಗ್ಹ್ಯಾಮ್‌ ನ್ಯೂ ಸ್ಟ್ರೀಟ್‌' ಎನ್ನಲಾದ ನಗರದ ಮುಖ್ಯ ರೈಲ್‌ ನಿಲ್ದಾಣ ರಾಷ್ಟ್ರೀಯ ರೈಲ್ವೆ ಜಾಲದ ಮಧ್ಯದಲ್ಲಿದೆ. ನಗರದ ಕೇಂದ್ರದಲ್ಲಿರುವ ಇನ್ನೊಂದು ಪ್ರಮುಖ ರೈಲ್ವೆ ನಿಲ್ದಾಣವಾದ 'ಬರ್ಮಿಂಗ್ಹ್ಯಾಮ್‌ ಸ್ನೊ ಹಿಲ್‌ ಸ್ಟೇಷನ್‌' ಮಿಡ್ಲೆಂಡ್‌ ಮೆಟ್ರೊ ಸೇವಾ ಸಂಸ್ಥೆಗೂ ನಿಲ್ದಾಣವಾಗಿದೆ. ಇದು ಬರ್ಮಿಂಗ್ಹ್ಯಾಮ್‌ ಸ್ನೊ ಹಿಲ್‌ ಸ್ಟೇಷನ್‌ ಹಾಗೂ ವುಲ್ವರ್‌ಹ್ಯಾಂಪ್ಟನ್ ನಡುವೆ ರೈಲು ಸೇವೆ ಒದಗಿಸುತ್ತದೆ. ಇದು ಸುತ್ತಮುತ್ತಲ ಪಟ್ಟಣಗಳಾದ ‌ಬಿಲ್‌ಸ್ಟನ್‌, ವೆಡ್ನೆಸ್‌ಬ್ಯೂರಿ ಮತ್ತು ವೆಸ್ಟ್‌ ಬ್ರೊಮ್ವಿಚ್‌ ಪಟ್ಟಣಗಳ ಮೂಲಕ ಹಾದುಹೋಗುತ್ತದೆ. ಮಿಡ್ಲೆಂಡ್‌ ಮೆಟ್ರೊ ಮಾರ್ಗವನ್ನು ಬರ್ಮಿಂಗ್ಹ್ಯಾಮ್‌ ನಗರ ಕೇಂದ್ರದ ತನಕ ವಿಸ್ತರಿಸುವ ಯೋಜನೆಯಿದೆ. ರೈಲು ಆಧಾರಿತ ನಿಲುಗಡೆ ಹಾಗೂ ಪ್ರಯಾಣ ಜಾಲವಿದೆ. . ಇದು ನಗರ ಕೇಂದ್ರದೊಂದಿಗೆ ಸಂಪರ್ಕದಲ್ಲಿದೆ. ಬರ್ಮಿಂಗ್ಹ್ಯಾಮ್‌ ರೈಲ್‌ ನಿಲ್ದಾಣಗಳು ನೋಡಿ.